Chin Miphun Chungin Ralkap Le Palik A Tuanmi Hna Vialte Sin Cakuat! – Chin 11 News\nChin Miphun Chungin Ralkap Le Palik A Tuanmi Hna Vialte Sin Cakuat!\nKAN CHIN MIPHUN CHUNG IN RALKAP LE PALEK A TTUAN MI VIALTE HNA SIN AH CA KUAT: – A tu ah kan Kawlram sining vialte cu nan theih cio dih cang. Phunghram ning lo pi in Min Aung Hlaing le a hnu zul ralkap pawl nih kan Kawlram uknaak le nawlngeihnaak cu hramhram in an kan chuh. Mipi nih kan thlah duh ve lo I an kan chuh ka in nihin ni tiang mipi nih kan tlaih peng ko rih.\nNanmah taktak nih nan kut nan hler lo zong ah uniform nan I hruk paoh le meithal nan I tlaih I ralkap le palek riahnaak umnaak I nan um ve paoh ah cun na lung a tling I naa tel ve tinaak a si. Cu cu upadi a simi Criminal law. Criminal procedure le Evidence law ning bak a si. ( Mah ka timi hi hramhram in Kawlram uknaak aanaa a la mi pa Min Aung Hlaing nih upadi lei ah ruahnaak apeetu dingah aa chiahmi kan Chin miphun thangchiat tertu a si ti in CHIN miphun upa tampi nih an timi pa Dr. Ngun Cung Lian zong nih a hman bak a ti ko lai. A hman a ti ah cun ka let hlah seh law a hman hrimhrim lo a ti ah cun vun ka let seh law kan I phomh ko lai ka ngamh tuk ).\nCu ca ah mah hi dohnaak lam cho kan chuah cun Min Aung Hlaing le a hnu zul ralkap le palek vialte cu nan mah lawng si lo in nan chung le le nan ngeihchiah dihlak vialte tiang in hloh dih nan si te lai. zulh dawi dih nan si te lai. Na Pastor, na khrihfabu, na innpa le na rualchan hna zong nih nan ruak hmanh an in vui duh te hna lai lo. Nangmah CHIN miphun a si vemi nih na CHIN hawi mipi meithal in ramsa hrang bang van kah ngai cu nan ruah khawh taktak ko maw?\nCu ca ah mah hi ka ca kuat nan theih le cangka te hin nan uniform, nan meithal le nan zen thong vialte kal tak law nan chungkhar dihlak he CDM ah rak lut tiah upatnaak he kan sawm hna. A tu hi a caan dongh lei a si cang I a tu a caan um lio te I nan luh lo ah cun ngaichih naak caan a luan lai I ngaichih vai nan bar dih lawng si lo in nan nunnaak hrim hrim nih a hlawh lai ti kha CHIN miphun in ralkap le palek a ttuanmi hna nan dihlak sin ah ca kan kuat hna. Credit: J. P. Baik Tin Sang ( LL. B )


A Poi Tak Tak : Tuni Kalay Thawngpang Kan Theih Mi Cu A Poi Tak Tak. – KAWLTU NEWS\nA Poi Tak Tak : Tuni Kalay Thawngpang Kan Theih Mi Cu A Poi Tak Tak.\nA poi tak tak si. Tuni Kalay thawngpang kan theih mi cu a poi tuk hring hran ko. Ngeihchia ngaingai khi a si. Hi bantuk in ngeihchiatnak an tong hi cu celh ding a si lo, “June 26 : Kalay khawpi ah zaanlam suimilam 5:00 tiang Christian thlanmual ah minung 16 vuiliam an si.” Christian thlanmual te lawng nikhat ah minung 16 bak vui ko cu ngeihchia ngai ngai a si. Bawipa tu nih ngeihchiatnak a tongmi vialte umpi hram ko hna seh.\n(RELCHAP) Ralhrang Nih Ni 14 Kahdaih Hnatlaknak An Buar\nCDF-Mindat le ralhrang karlak i ni 14 chung kahdaih hnatlaknak an buar i June 26, tuzing ah Mindat-Matupi lam mengtung No.16 hrawngah kahdohnak an tuah than tiah theih a si. Cuka hrawngah bomb le meithal puah thawng theih a si.\nAtu tiangah a thimi le hliam a tuarmi theih a si rih lo, CDF-Mindat nih zohfiannak an ngeih cuahmah lio a si. Ni 14 kahdaih hnatlaknak an tuah hnu nithumnak ah atu bantukin ralhrang lei nih an buar hi a si.\n(RELCHAP) Kareni (Kaya) ralkap KNPP ih a țum 70-nak training țheh puai cu tuini June 25 ah tuah asiih, mipi humhim dingin thutiamnak an la. Tuițum KNPP traning țhehtu hi mipum 160 lenglo an si.\n← Tuni June 26 Thawngpang Tling Tein Langhter A Si Than Cang (VIDEO).\nRev. Aung Myint Thang Chim Mi Cu A Tha Kho Tak Tak. →


Corona-virus Zawtnak In Minung 25 Nunnak A Liam. Nawlngeitu Nih Thanhnak An Tuah – Chin World News Evening\nCorona-virus Zawtnak In Minung 25 Nunnak A Liam. Nawlngeitu Nih Thanhnak An Tuah: Atu lio Hubei province, China ram khuapi Wuhan in SARS timi zawtnak hmun deuh (Corona-virus) hri a leng mi nih vawlei pi thinphang le thlalau in in a chiah. Thailand, South Korea, Singapore, Macau, Hong Kong, Japan le US hna ah zawtnak ngeimi hmuh an si cang. The Daily Star nih a langhter ning ahcun minung 25 nunnak liam in, a tlawmbik minung 5,000 nih zawtnak an ngei,”tiah a langhter.\nWuhan khuapi Seafood Marketa rianttuantu hna sin in Dec 31 khan hi zawtnak hri hi aa thawk i, hi zawtnak in khua zeiin dah a chuah timi bel an thei fiang kho rih lo. sinain hi kongah media tthenkhat nih cun Chinese hote chuanmi Bak (bat) sa haang an ei tuk ruangah mah hin a chuak mi si tiin an chim. South China Morning Post nih cun zawtnak a ngeimi minung 552 cu zohkhenh an sinain China nih fiang tein an langhter duh lo ruangah “Novel Coronavirus” (2019-nCov) ngeitu hi fiang tein theih khawh si lo.\nHi kongah AFP News nih a langhter mi cu China Health Ministry nih a chim ning ahcun hi zawtnak ruangah a thi mi 17 hi kum 48-89 karlak an si. WHO lei nih vawlei pi huap ah ttihnung zawtnak a karhmi hi (global health emergency) tiang cun thanh ding cun an ti rih lo. Sinain felfai taktak in zawtnak a chuahnak hi hlathlainak tuah asi. Thinphang simi pakhat cu zawtnak a ngeimi nih a pawng um minung kha a chonh khawh ti si. Tedros Adhanom WHO Chief nih cun China ram nih biatak tein hi zawtnak hi a buaipi i, World Health Organization (WHO) lei zong nih a karh chinnak hnga lo biatak tein an buaipi ko tiah a chim.\nChina Health Ministry lei nih atu ah Coronavirus a ngei tiah ruahmi minung 5000 check up nak (medical observation) pek an si cang”tiah an chim. Kum 2002-2003 lio China ramchung in SARS zawtnak a len lio ah khan China ramchung lawngah minung 650 an rak thi. Severe Acute Respitory Syndrome (SARS) zawtnak phun deuh in Coronavirus zawtnak ngeimi nih thawchuah lei ah hrasatnak an ngei khun hna.\nWuhan khuapi minung 11million umnak hmun cu a herh tuk mi dah ti lo cun kal lo ding ti si i, khuachung um mi hna zong a herh tuk lomi ahcun khualeng chuah lo dingin theihter an si. An khua pawng Huanggang khua le Ezhou khua kar tlawn kainak train le Bus a kal tawnmi zong khar chung rih asi.\nChina ram i an Twitter pakhat Weibo platform-ah Wuhan khua mi hna nih an ttialmi cu kan nih cu vawlei donghnak ah a um mi he kan i lo cang, ei le din kongah an thlacamnak kong cu an ttial chih. Khat lei in Chinese Lunar New Year- Year of Rat cu Jan. 25 in hman asi lai caah Chinese mipi tthenkhat cu hmun dang dang ah khual an tlawng cio hna i, tukum an kumthar (New Year) hmang dingin minung 5000 leng US ah kal an i tim hna. US lei nih Airports ah biatak tein check hlainak an rak tuah ve hna.\nHi zawtnak kong he pehlaiin Prof. Neil Furguson, Imperial College of London, Medical Research Center for Global Infectious Disease Analysis nih cun Wuhan khua um a tlawmbik 4000, 1000-9700 tluk cu Coronavirus an kai cang, tiah an zumh. Prof. Yu Xiahua, University of Gottigen, Germany zong nih SARS zawtnak a karh mi zoh tikah thla 4 chung nguh in, May thla tiang a phan kho men,”tiah an langhter. A cunglei kan langhter cang bantuk khan hi zawtnak hi sahring sa einak in a chuak mi ah ruah le zumh deuh asinain 100%100 in fehter cu si rih lo. Cun, atu tiangah Coronavirus zawtnak hrik khamnak sii a um rih lo.


***Vakok.Lian***: "A Mithiang Lennak Lairam" Vol.5\n"A Mithiang Lennak Lairam" Vol.5\nRamleng um nih Lai kan kokkeh nun tling ngai in kan hmuh zoh khawh tonnak mi "A Mithian Lennak Lairam" Vol. 5 cu zeitik an chuahte lai tiah kan ngaih tuk mi a si a tu cu a chuak taktak cang.Rev.Ngun Kham chim ningah November dih zarhah hin Khuaza ramkip le Kawlram /Laitlang ah voikhat in zuar hram thawk ding a ti caah nan mah le umnak ram cio ah hmaizarh hrawng in cun cawk cio khawh a si cang lai.\nUS lei zong a tu hi CARD unau hna nih kan i zuam cuahmah lio a si.Hmaizarh chungah cheukhat State le Khrihfabu ah cun cawk khawh a si ve cang lai nain US pum pi in cun kan dih manh lo kho men.December a zarhkhatnak ah cun nan umnak khua le Khrihfabu cio ah phanhter khawh kan rak i zuam lai.US ram cu a kau tuk caah nan pawngkam ah phawtzamh piak ding tuanvo a kan lak piak kho tu kan nin herh ko hna.Van B Lian 77-431-1334 Le Dr.Thla Awr 317-402-7233 ah contact rak kan tuahte uhlaw kan i lawm ko lai.\nA Tangah Hin Cawngia Tlawmpal Ka Rak Tar File Thlen Chom A Si Caah Quality A Rawk Pah( A si nian DVD/CD ah cun a ttha tak)US caah DVD Le CD in chuah a si)Tutan an chuahmi zong a ttha taktak.CARD an riantuannak a si caah a tthat le tthat lo kha biapi chiah lo in CARD an riantuannah ah kan ti khawhtawk thazang ka chuah ti lungput in nan umnak cio CARD DVD/CD a rak phan tikah nan rak kan bawmh cionak ding zangfah kan in nawl hna.\nPosted by L.VanBlian_blogpost.com at 2:05 PM


Kai Ngaih Kho Tuk.Kawl ralkap nih CNF/A nan bawmh hna tiah khua bawitlang an rak tlaihtimh hna ruangah – Hakha Cherry\nKai Ngaih Kho Tuk.Kawl ralkap nih CNF/A nan bawmh hna tiah khua bawitlang an rak tlaihtimh hna ruangah Sangau (Mizoram) kan chungkhar in kan rak zam i, kan khuasak chungah “an ttam, maien, anthur tbk” ttukttak inn kip sin le vai ralkap sin ka rak zuar lio hna ka philh lo dakaw.\nLairam tangriat tiang sianginn ka rak kai chung i, cuusin le asawng ka rak kai khawh lo lio zong ka philh lo dakaw dawtu nih free in cuusin an rak ka cawntermi zong ka philh lo dakaw.\nTuni eidin chambau lo bantukin kan ummi hi Jesuh thawng, UN le Denmark cozah thawng in si timi zong kai fiang tuk ko dakaw. “Ca ka rak thiam lo ruang i, sianginn le cuusin zong kai lo lawlaw ko” an rak ka ti lio zong ka philh lo dakaw.\nTuni ahcun Jesuh thawng in cauk panga a minte khin ka chuah ve cang. Ka cauk reltu cungah kai lawm tuk. Cun, ka cauk kong biaruahnak a ka ngei dingmi Henry Nawlthangbik Hlawnceu cungah kai lawm tuk dakaw.\nMah vial kha si rih seh Ka nunnak ah ka zahpi lomi cu: Pathian cu Jesuh tian ka zumhmi, ka chungkhar le ka siningte hi si ko. Phorhlawt ding ai ngei lo. Ai phorhlaw ngam ding zong ka si fawn lo. Chambaunak le dernak kan ngei cio hna tihi ka zumh. Cun, vawlei minung vialte hi hohmanh nih lungtlinter dih khawh si lo. Note: Ai manhmi nih rak kan telpi ve te uhlaw Dec. 27, 2020


Malaysia, Pudu lockdown ah aa tapmi cheukhat bus in an kalpi hna | THE CHIN EXPRESS\nby Hniang Zi May 19, 2020 May 19, 2020\nKan theih cio cang bantuk in Covid-19 mizaw tampi an hmuhnak Pudu sang cu Malaysia cozah nih lock down a tuah i nizaan he tuni he mi cheukhat cu bu in an kalpi hna.\nBus in kalpimi pawl cu tlaih dingin kalpimi siloin Quarantine chiah dingin an kalpimi hna a si tiah Alliance of Chin Refugees nih a thanh.\nPudu area chungah aa tapmi hna nih theih a herh ngami cu sibawi te nih Covid-19 zawtnak an test i zawtnak a ngeimi pa khatkhat an hmuh ahcun an kalpi lai.\nCovid-19 zawtnak ngeimi pakhat an hmuh ahcun amah lawng siloin inn khat ah a um ttimi dihlak cu Malaysia Ngandamnak Vuanci Zung nih a timhtuanmi hmun ah Quarantine chiah an si lai.\nMalaysia Ngandamnak Vuanci Zung nih atu hi Pudu sang chungah aa tapmi cheukhat pawl cu bus in a lak hna i tlaihkhihmi an si lo ti kha mipi nih kan theih a herh.\nCovid-19 zawtnak ngeimi an hmuh ruangah a herh ningin Quarantine chiah dingin an kalpimi hna a si. An kalpi mi pawl cu Ngandamnak Vuanci Zung nih a timhtuahmi hmun ah an chiah hna lai i ngandamnak le dinei awk caah lungretheih ding a um lo. Anmah nih an tawlrel piak dih hna lai.\nPudu sang lockdown nak hmun ahhin Bangla lawng siloin Chinmi zong Quarantine chiah dingin kalpimi an um. Pudu sang ah a ummi le an chungkhat pawl nih an lungretheih tuk caah Chin Ralzaam Bu sinah phone an chawnh hna i an tlaih hna tiin thawng an thanh.\nAn tlaihmi hna si loin Quarantine chiah dingin an kalpimi hna tu a si.\nChin Ralzaam Bu hruaitu pawl zong nih lockdown nak hmun ah aa tapmi Chin miphun caah rian an ttuan cuahmah lio a si. Lockdown nak hmun ah aa tapmi pawl cu kan miphun nih kan in philh hna lo.\nLockdown nak hmun ah aa tapmi hna zong nih nanmah le nan chungkhar ngandamnak ah biatak tein nan i ralrin a herh. Covid-19 zawtnak a karhnak hnga lo nawl ngeitu nih nawl an chuahmi zulh a herh. – ACR\nMalaysia um Chinmi pawl cu tlaihkhih kongah thinphang in an um


Thingbahra(Tapioca) hi minung kan ngandam nak ding caah zei bantuk in dah a that tih hi an thei bal maw? - Khuaruah Har News\nThingbahra(Tapioca) hi minung kan ngandam nak ding caah zei bantuk in dah a that tih hi an thei bal maw?\nThingbahra (Tapioca) hi south America ram ah cun an uar tak tak mi le an cin tak tak mi ah ai cang tiah theih a si. Kan ram ah kan uar tak tak mi le lo ah kan cin tawn mi zong a si. Mi tampi nih cun meh ah a hmangmi zong an um cheukhat nih cun tihang ah a chum mi zong an um fawn.\nThingbahra hi mi tampi nih cun meh caah a hmang mi zong tampi an um tawn. Cheukhat nih cun an kio hnu ah khin an ei tawn, cheukhat nih cun chuncawrawl a hmangmi zomng tampi an um. Thingbahra he ai rem cem mi cu zusa khi a si. Zusa he na chumh i na ei ah cun an lem cawlh ko lai mah cu tluk cun a thaw mi a si.\nThingbahra nih hin minung kan caah ngandamnak a chuahter ngai ngai tiah theih a si. Kan tivun aa adwh khawh nak ding ah cun thinbahra ei tam ah a tha tiah an chim mi si. Thinbahra ah hin protein dat sertu amino acids tampi a um caah minung caah a that khun nak cu a si. Minung kan pumas caah thawnnak a kan petu kho tu tak tak a si.\nThinbahra ah hin Phytochemicals le sponins dat a ngei mi nih khin cholesrol tha lo mi kha a sersiam khawh tiah theih a si. Thinbhra that nak hna cu, minung nih kan herh tak tak mi vitamin K a um caah a that khun nak cu a si. Cun thinbahra nih hin minung kan thisen kha a thahter, kan ruh caah le kan haa caah a tha tak tak mi a si.\nThingbahra nih hin thluak thatnak le mit thazang a thawnter khawh ngai caah a that khun nak cu a si. Thingbahra nih hin lungtur mi le blood pressure kha tha tein a umter khawh. Thingbahra nih hin dietary fiber tampi a um caah kan ril caah le kan ek a tap tik ah ekkho lo in kan um sual ah cun thingbahra hi ei law tha tein na ek khawh cawlh lai.\nThinbahra nih cun pumrit tuk mi kha a zanter khawh, mah long hmanh si lo in kan ril in thisen thlum mi a chuahter kho tu thil kha a kan ven piak khawh tiah theih a si. Thinbahra cu south America lei ah cun an meh thaw tak tak mi le an ei tam cem mi ah ai cang tiah theih a s. mah caah cun tu hrawng ah cun an cin tam cem pawl ah ai cang.\nThingbahra nih hin minung kan pum chungah a chuahter khawh mi Cancer zawtnak hna khi a ven khawh. Thingbahra nih cu mi tampi nih cun lakphakti he hna an din chih tawn, cheukhat nih cun uisa he hna an chumh chih tawn, mizo nih khin an uar taktak mi uisa le thingbahra chumh khi an meh thaw cem pawl ah an ruah mi pakhat a si.\nKawl Ram Zuksin Academy Peknak Puai In Mitthli He Inn Lei Ah A Ttin Tthan Mi Mintami Thin Thin\nAung La Nsang Hi Cu Fawi Tein Tei Khawh Ding A Si Lo Tiah Brandon Vera Nih A Chim\nHolh Phun 15 A Thiammi Hngakchia Pate A Vaimi Cu Mirumpa Nih Holh Phundang Cawnnak A Bomh\nPa Tanglei Thazang Tthawnnak Caah Tiin Ram Tampi Nih An Eidin Mi Phun (9)\nTotal 29194 297944\nToday 34 48\nThis Week 376 5086\nThis Month 2929 23777


Ka Zawtnak In Thih Ka Duh Rihlo Ka Pa Tiah Ihphah Te I Khuh In A Hram Lenmi Hngachiapa Kong Lung A Hno Tuk Hringhran - Mizo Journal\nKa Zawtnak In Thih Ka Duh Rihlo Ka Pa Tiah Ihphah Te I Khuh In A Hram Lenmi Hngachiapa Kong Lung A Hno Tuk Hringhran\nChina ram ah a ummi kum 5 hngakchia pa te nih a zawtnak in thih lai a tih tuk ve i ka pa ka khamh ko tiah a ihphah te i kuh in a tap chih. Apa zong kum 5 asi mi a fapa Wang Yan a zoh tikah a celh lo tuk hrinhran. Wang Yan hi thi lei zawtnak Leukemia timi cancer a ngeimi asi.\nAn fapa te an thlopnak hi thla 9 asi ve cang. A zawtnak a dam deuh ti a um bal lo. Hringtu nu le pa nih an fapa te an thlopnak ah a ngeihchiah chawva a dih dih ve cang. Mah tik ah lungfak ngai in an fapa te cu inn lei an kir pi. Wang Yan hi 2014 ah a chuakmi asi. 2018 ah faktuk in a zaw i siibawi te nih a zawtnak an check tikah thi-rang zawtnak (white blood cell) a ngei ti an rak theih.\nA ruh chung zongah thi-rang pawl an rak karh tuk cang. An fapa te an congh chung ah zeihmanh that hlei a panh lo. Chawva zong nih a zo tilo i inn lei an kir pi hi asi. Wang Yan cu a zawtnak in thih ding hi a lung si kho hrimhrim lo. Ka pa ka khamh ko. Thih ka duh rih lo. Ka tih tuk tiah a tap lengmang.\nSiibawi te zong nih Wang hi ka dang siizungah kal pi ding in ruahnak an rak pek. Siizung dang i an i thlopnak ding zong hi Yuan Nuai khat hrawng dih ding asi. Wang i a nu le pa nihcun zeitihmanh in an ti kho ti lo. A donghnak bik i an tuah mi cu mipi sinah bawmh hal hi asi. Vanthatnak ah Wang thlopnak ding caah mipi sinin bawmhnak an hung ngah taktak.\nWang apa nihcun mipi nan chungah ka lawm tuk. Kan fapa hi nan mah fa asi ko. Kan mah fa asi ti lo. A tha bik in kan thlop piak lai tiah apa nih mitthli tlak buin lawmhnak bia a chim.\nBe the first to comment on "Ka Zawtnak In Thih Ka Duh Rihlo Ka Pa Tiah Ihphah Te I Khuh In A Hram Lenmi Hngachiapa Kong Lung A Hno Tuk Hringhran"


Donald Trump nih:William Bill Barr cu’ A rian in a chuah lai. – Lai Lungrawn Post\nDonald Trump nih:William Bill Barr cu’ A rian in a chuah lai.\nPresident Donald Trump nih Attorney General William Bill Barr cu Christmas hlan ah a rian in a chuak lai tiah Twitter ah a vun ttial. Mah hi Electoral College nih Joe Biden teinak an fehter ni ah a cangmi a si. US Justice Department lutlai Bill Barr hi president Trump he aa naihniam taktakmi le Trump ṭanpitu ṭhabik lakah aa tel. Asinain 2020 US Election ah a sungmi Trump nih Joe Biden le Democratic nih hrokhrawl in teinak an hmuh tiah sungh duh loin tazacuai le thimnak a phichuak amah lei hoih ding in mersan aa zuammi kong ah Barr nih bia tihin a rak chim; “Tutan thimnak a phichuak a thleng kho ding tiang in lih le hrokhrawlnak kan hmu lo.\nCuti a chim cu Trump caah a rak fak tuk. White House ah a auh colh i suimilam tam ngai bia an rak i ruah. Cu zarh lila ah Barr nih a rian chuahtak a duh kong bia a rak leng.Trump cozah thla khat hrawng te lawng a taang cang nain kum dongh hlan ah a rian a chuah tak a si ahcun amah changtu ding hi rian a ttuan manh lai lo.\nRelchap ko:USA President thimnak cu thaizing, December 14, 2020 ah Electoral Collage pawl nih State kip result zoh chih in fehternak an tuah cang lai, phundang in chim ahcun thaizing ah a chia a tha a fiang cang lai i January 20 ahcun President thar lawmhnak tuah khawh ding in timhtuahnak karhlan pi a si cang lai.\nTukum US President thimnak hi a dik lo, Vote fir in Democrats nih teinak an hruai mi a si, a dik hrimhrim lo tiah Donald Trump legal team nih biatak tein dohnak an tuah, felfai taktak in Tehte (Evidence) pawl an khomh dih hnu ah Supereme Court ah an chuah pi.\nThawngpang chia ngai a si mi cu Supreme Court nih Donald Trump Legal Team pawl tehte zong zeihmanh zoh duh loin an hnon piak hna. A fawinak cun US Supreme Court pi zong nih Donald Trump an dirkamh duh lo, an hlonh ti khawh a si. Tehte an chuah pi mi zong zoh lo bak in hnon piak cu Presidnet pakhat a si ve mi Donald Trump caah a fak ngai ngai.\nHi kong he pehtlai in Donald Trump nih “Tukum US President thimnak hi a dik lo, lih in teinak hmuh an i zuam timi Tehte felfai kan ngei, felfai taktak in Tehte (Evidence) langhter a si dih. A si nain Supreme Court nih an zoh duh lo, an hnon. Zeibantuk Biaceuh bawi hmanh a dik fel mi an um lo, Supreme Court telh chih in a dikfel mi an um lo, an cung ah ka lung a fak ngai ngai” tiah Fox News sin ah a chim.\nTutan thimnak result le Supreme Court cawlcangh ning kong ah Donald Trump a lung a fak ngai ngai. USA mipi dihlak an kan hlan, an kan deuh cikcek, Nikhat te hmanh biaceih zung ah caan an kan pe duh lo tiah a lungfahnak zong a langhter chih hi asi. ‘This is a great and disgraceful miscarriage of justice. The people of the United States were cheated, and our Country disgraced. Never even given our day in Court!’\nBiden le:A chungkhar cu mi fiir an si’Tibak sicang ko hi video.\nBreaking:Trump nih a sung’A cohlan duh lo’USA rampi a buai cang ko.


Norway Cozah Chung Thar Thlennak – Chin Community in Norway\nNorway Cozah Chung Thar Thlennak\nJanuary 25, 2020 ccn 0 Comments\nOctober 2013 in ai thawkmi Erna Solberg (H) hruaimi Norway cozah cu party pahnih (Høyre le Frp) lawngin ai rak i thawk nain kum 7 a kal chungah ‘thlennak le tharchuahnak’ tampi a tong. Apical deuhmi ah, Norway tuanbia ah a um ballomi NAV minchiatnak le nai an cozah hawi Frp cozah in a chuahtakmi te hna hi an si.\n2017 thimnak ah Solberg cozah cu thim tthan an si tikah, Venstre party zong 2018 January ah a lut ve. Cun, Krf zong 2019 January ah an hun lut ve tthan. Mahbelte naite January 20, 2020 ah zeidah a cang ti ahcun, Frp cu cozah kan chuak ve ti asi ko. Zeiruangahdah Frp cu cozah in an chuah?\nFrp nih cozah in an chuahnak aruang cu; Norway rammi sinak a ngei cangmi Pakistan terrorist nu (fa pahnih a ngei, pakhat cu faak piin a zaw) Syria ram in Norway ah laak le laak lo kongah cozah hawi party hna he an lung ai khah lo caah asi. Cozah party dang dirhmun: Nu le fale hna kha Norway ah laak hna ding, sinain, Terrorist nu tu kha cu, Norway vawlei a lamh bakin thongah kuat colh ding. Frp dirhmun; hngakchia cu laak ko hna ding, nain terrorist asi ko ti theih komi an nu tu kha cu laak lo ding.\nRam dangmi luhchuahnak rengh deuh a dirpi biktu Frp caah cun, terrorist nu Norway ah lutpi cu cozah in chuah ngamh tiangin an duh lo. An duhloning a faak, kan party dirhmun kan zumhmi le kan kalpimi a muru he ai kalh tiah an ti. Cozah in an chuak nain, Solberg cozah thlak ding cu an i tim ve lo. Solberg nih cozah a hruai hi cu thil dik asi ko tiah an ruah ve rih ko.\nTutan cozah in party pakhat an chuah hi, Norway tuanbia ah a voikhatnak asi tiah Aftenposten nih cun a ttial.\nCozah thar ah vuanci pa 9 thim tthan an si. Frp nih an chuah taakmi hmunhma 7 le a dang pahnih; Arbeids- og sosialminister le klima og miljøminister hmunhma hna an si. Minister 20 chungah Høyre nih vuanci 12, Krf le Venstre hna nih hmun 4 veve an i laak ve.\nMithar a luhmi hna lakah lunglut ngai asimi hna cu; Krf party hotu Knut Arild Hareide (transport minister) , Venstre party in Abid Raja (Kultur- og likestillingsminister) le kum 33 lawng si rihmi Tina Bru (olje- og energiminister) hna hi an si men lai.\nHareide hi Krf ah hotu dirhmun lawng siloin Bondevik (Krf) hruaimi cozah lioah Miljøvernminister (2004-2005) zong a rak ttuan bal. Norway politics ah dirhmun fek tein a ngeimi le mi nih an theihmi le upatmi asi.\nCun, Abid Raja asi, amah hi anulepa Pakistan an si i, Muslim zong asi. A pa hi sehzung rianttuan sawhsawh te khi asi. Anu cu ca rel/ttial thiam lomi te khi asi. A hngakchiat lio ah, a nulepa tukvuak a rak tong vemi asi caah Barnevern tawlrelnak tangah hmun dangdang ah rak chiahmi zong asi.\nA dirhmun hi mi laklawh dirhmun a rak si nak zong a um len ve caah, a uarmi nih an tam nain, a huatuk zong an rak tampi ve. Norway Pakistan pawl an dirhmun tampi a zolanghtu asi ve caah amah miphun hawi lila chung zongah huatu tampi a ngei. Huatu an tam ruangah an umnak address hmanh hi zapi nih theih asi loh tiah an ttial.\n(Caan um ahcun kan peh tthan te lai…….)\nPrevious Previous post: Coronavirus Zawtnak Thar Ruangah Mi 41 An Nunnak A Liam Cang\nNext Next post: Ramdang Um Chin Miphun Hmailei Kan Dirhmun Cuanhchungnak


AHMAN TUK 100 AH ZAKHAT BAK IN VAN TUM CHIMMI A DIK – The Chinlung Post\nJanuary 20, 2021 admin Knowledge 0\nLaimi (Chinmi) kan Khrihfa nun. Kan chim voihra bang, Laimi (Chinmi) Khrihfa kan sinak cu kum 110 leng nawn a si cang nan nitin kan Khrihfa nun zohtik ah biaknak nei lomi, a tthangcho lo tukmi, Amazon tupi chung i a ummi, miphun a lomi kan tamtuk rih. Kan Khrihfa cawnpiaknak cu kan nunnak ah hmuh ding a um lo tluk a si. Crusade le campaign cu atu le atu kan tuah lengmang nan kan i cawnpiakmi vialte cu kan i nunpi kho fawn lo.\nMiphun fate a si ko ttung i pastor, evangelist le gospel singer zong a nei tambik kan si men lai ka ti. Crusade le campaign, le cawnpiaknak dangdang zong kan tuah a tam hringhran ko nan miphun dang Khrihfa nun le kan Khrihfa nun zohchunh tikah kan rak chambau tuk rih. Curuang ahcun kan i cawnpiak ning zonghi kan thleng deuh le kan remh deuh cu a hau lai tiah ka ruah. Buddhist ram, Kawlram ah a ummi,\nChin state cu 100 ah 85 zatuak cu Khrihfa kan si lai kan ti. Asinain, Bible nih a kan cawnpiakmi, dinnak, thleidan lonak, eihmuar lo ding, zik i nawh lo ding, zer tiang in fir lo ding, le i ruannak vialte cu Chin state chungah a tlawmbik a si/a um lobik a si, Kawlram chungah. Kawl Buddhist sinah missionary cu bukip in thlah cio a si. Asinain, Chin state cu Kawlram chungah din lonak, eihmuarnak le ziknawhnak a tambik nak a si tikah zeitin dah Buddhist pawl nih cun Pathian thawngttha kan chimmi cu an kan zumh khawh lai/an cohlang khawh lai?\nZeitin dah Buddhist ram ahcun Pathian tehte ttha cu kan si khawh lai? Zeitin dah Bawi Zisuh zultu ah Buddhist pawl cu kan ser khawh hna lai? Kum tamtuk, Buddhist pawl sinah mission rian zong kan ttuan lengmang ko nan Khrihfa ah kan canter khawhmi hna cu an tlawmtuk rih/chim tlak lo a si rih ko. Cu ruangah a hmasa bik ah Chin state cu Kawlram chungah dinnak a tuah bik state ah kan ser ta a hau. Chin state cu eihmuarnak le ziknawhnak a tlawmbik nak state ah kan ser a hau.\nCuhnu lawngah, Buddhist ram a simi, Kawlram ah Pathian tehte ttha zong kan si kho lai i mission rian kan ttuanmi zong mah hlan nak in a tthangcho deuh lai/a sawt deuh lai. Khrih zultu ttha tampi kan chuahpi khawh lai. Kawlram Buddhist pawl sinah Pathian tehte ttha kan si khawhnak dingah le Khrihfa ah kan ser khawhnak hna ding ahcun Chin state i din lonak, eihmuarnak, ziknawhnak, thleidannak le zatlang nun i sualnak vialte cu kan hrawh ta dih a hau lai.\nCuhnu lawngah an sin i Pathian khamhnak thawngttha kan chimmi zong an zumh khawh deuh lai/an cohlang khawh deuh lai. Chin state cu Kawlram chungah din lonak, eihmuarnak, ziknawhnak, i ruan lonak, le thleidannak a tambik a si ruangah a phichuak cu Kawlram chungah thlarau lei he taksa lei he a sifak bik le a tthangcho lobik kan siko. Kum 110 leng Khrihfa kan si cang nan Buddhist ram ah Pathian tehte ttha kan si kho rih lo. Nifatin kan nunnak zongah Khrihfa nun le ziaza hmuhding a um lo tluk a si/a tlawmtuk rih.\nRam tthangchonak ram ah a phanmi Laimi tampi zong, Laitlang ah a ummi kan chungkhar pawl nih a piangthar dih hmuh in an kan hmuh nan atutan US thimnak zulh in zohtik ah kan Khrihfa sinak le nun ziaza cu a lang dih ko. Kan piangthar (hrintthan ning) ning cu cenghngia tuuphaw aihmi ko kan lo dih hna. Atutan thimnak ah kan mizia taktak cu a lang dih ko. Ramrum le ram tthangcho, kan phak hnu i a piangthar ngai bantuk i kan rak ummi hna hi kan nuncan a tthat deuh, a tlamtling deuh, a sinpit deuh le a nuamh deuh ruangah a rak si ko rua hi.\nThinlung le thlarau tak in a piangthar mi kan rak si rua hna lo. Khrihfa sinak a sau tuk cangmi, campaign le crusade le cawnpiaknak a phun2 a tuah tamtuk ttung i Khrihfa biaknak le cawnpiaknak, Khrihfa nun, Jesuh nun le cawnpiaknak le thil tuahmi vialte cu nitin kan nunnak ah hmuhding a tlawmtuk rihmi cu ningzak le ngaihchia ngaingai a si ko. Mah Bible caang pathum hi nichiar te rel in tuah i i nunpi cio dingah kan sawm hna.\nPakhatnak: Asinain Thiang Thlarau nan cung i a tlun tikah cun, thawnnak in nan khat lai i Jerusalem khua le Judea ram vialte le Samaria ram ah le vawlei cung khuazakip ah ka tehte nan si lai. tiah a ti hna” (Lamkaltu 1:8). Pahnihnak. “Cucaah khuazakip ah va kal u law miphun vialte kha ka zultu ah va ser hna u; Pa le Fapa le Thiang Thlarau min in tipilnak va pe hna u law, kan fialmi vialte hna hi an zulh nakhnga va cawnpiak hna u. Cun hihi philh hlah u: nan sinah a zungzal in, caan dongh tiangin ka um lai, tiah a ti hna” (Matthai 28:19-20).\nPathumnak. Nannih cu vawlei cite nan si…Nannih cu vawlei ceunak nan si. Tlang cungah an tlakmi khua cu zeihmanh nih a phen kho lo. Ahohmanh nih meifar an van tikah kho an khuh bal lo, mei vannak tu ah khan an chiah tawn i inn chung i a ummi vialte kha a ceuh dih hna. Cu bantukin nannih nan ceunak zong cu mi hmaiah a ceu awk a si, cuticun thil ttha nan tuahmi kha an hmuh lai i vancung khua i a ummi nan Pa kha an thangtthat lai” (Matthai 5:13-16). Credit: Van Tum\nRALHRANG HE PEHTLAIHNAK ANGEI MI AN UM AN TI CANG


Elijah - created by Elijah Smith - Listen\nElijahRuntime: 171+ mins, 49 songs\nRuntime: 171+ mins, 49 songs\nPlaylist Creator: Elijah Smith\n3 Paid For (feat. Chinx & Max B) French Montana0:00\n4 OG Bobby Johnson (Freestyle) Kevin Gates3:13\nRecent tracks and albums from Elijah Smith\nRe-upped by Elijah Smith\nPlies Shiddd (Feat. Yo Gotti) [Prod. By Cheeze Beatz]


Tlangcungmi Miphun Aiawh Tu Minister (29) Hmun Caah MP Candidate (212) An I Zuam Lai – THE CHINLAND POST\nTlangcungmi Miphun Aiawh Tu Minister (29) Hmun Caah MP Candidate (212) An I Zuam Lai\nSalai Bawi Lian Sang| TCP-Kalay| October 9, 2020| Tlangcungmi miphun aiawhtu minister (29) hmun caah ramkhel Party (32) chung in MP candidate hna (181) le Independent in MP (31) an pi (212)an i zuam lai tiah Ministry of Ethnic Affairs Myanmar zung nih October 7, 2020 thawngthanhnak in kan theih.\nTlangcungmi aiawhtu Minister vial te lak ah Sagaing ramthen le Magwe ramthen chung aa zuam ding Minung(11) hi a tam cem an si. Shanram kulh Akha miphun chung in minung (4) lawng aa cuh ding an si caah a tlawm cem aa cuh mi an si.\nSagaing ramthen chung ah Chinmiphun milu tam bik um nak Kalaymyo peng ah milu 379,132 le innchungkhar dihlak ah 76,773 ah methla kho mi 23,5231 an rak si. 2020 kum in thimfung (mee) a thla khomi dihlak 276, 882 an si lai. Mah chung in Chin miphun chungin me a thla kho dingmi 130,000hlei asi lai.\nTamu pengkulh ah Sang (12) Ohsuh(22 ) le Khuate(60) an um. Thim fung (Me) a thla kho dingmi (79258) aum mi I, Chin Affairs Minister ah me a thla kho dingmi Chin miphun (35793) an si.\nMagweram chung peng 25 ah milu dihlak 3,878,390 ah Kawl miphun milu 3,822,384, Chin miphun milu 139583, an um.\nMagwe ramthen, Gangaw peng chung in 2020 kum thimnak ah Chin mi MP Candidate (13) an i cuh lai. Magwe ramthen Chin Affairs Minister in Chin mi (11) an i cuh lai.\nRakhine ram ah, Chin Affairs Minister mee hmun ah Chin mi mee a pe kho mi minung 70,607 an um. Rakhine ram, Pengkip ah mee a pe kho mi hna hi Ann Peng ah minung 21,503, Minbia Peng ah 17,755, Mepung ah 10,850, Taungkuk Peng ah 7971, Thantuai Peng ah 4184, Sittwe Peng ah 2220, Myouh Oo Peng ah 2539, Guah Peng ah 2196, Rambe Peng ah 1169, Manaung Peng ah 892, Kyouhdaw Peng ah 111, Kyouhphyo Peng ah 714, Rathehtaung Peng ah 353, Buthidawng ah 144, Maungdaw Peng ah 82, Pungnagyoun ah 14 an si.\n2015 kum thimnak lio i Rakhine ram chung Chinmi mee a pe kho mi cazin hi an dihlak ah minung 62,343 an si tiah kan theih.\nTlangcungmi aiawhtu winci(minister) hi an mah umnak khua le ram he aa pehtlaimi ramthen le ramkulh chung in tlangcung mipi aiawh tu mipi nih thimmi hluttaw an si hlei ah an umnak ramthen le ramkulh ah cozah minister zong an si cih tiah theih a si.\nRef: The MIMU. Info: Ministry of Ethnic Affairs Myanmar\nNext Kawlram Palik Covid-19 Hrik Ngei 265 An Si


Tuchun Coronavirus Update: US Um Laimi/Chinmi Ca Zongah Thinphang Taktak Si Cang – Chin World News Evening\nMarch 7, 2020 Salai Van World News\nTuchun Coronavirus Update: US ah coronavirus in minung 14 an thi cang, minung 13 hi Washignton State in a thimi an si i, a dang pakhat hi California in a si. Zawtnak hrik a ngeimi minung 233 an si i, zawtnak hrik an hmuhnak state hi 13 a si cang. Kan umnak Maryland Montgomery county ah coronavirus in a zawmi minung pathum an um ti a si. Kum 70 chunglei minung nuva hna le kum 50 hrawng a simi pa a si an ti. Mah hna hi ramleng an va tlawnnak in an tak ah virus hrik a kaimi a si i February 20 ah US a hung phanmi an ti.\nUS ramchung i, Washington State, California le Maryland State ahcun emergency declaration an chuah cang. Cozah nih biatak tein an tawlrel lio a si. President Donald Trump nih coronavirus khamnak, thlopnak le damnak le si-ai sernak caah US$ 8 billion renglo a hal i, congress nih 8.3 billion an pek i, tuchun ah minsen a thut cang. State cheukhat ahcun coronavirus khamhnak si an sermi vaccine zong an hniksak cuahmah cang.\nRalrin Ding: 1. Na kut thiang tein ttawl lengmang. Kut ttawl hi khamhnak tha bik a si. 2. Kan taksa kua chung in a lutmi si caah na hnar kua, na mit, le na hnakhaw tongh lo izuam. Rawl ei hrimhrim ah kut in ei lo ding. 3. Mi kut tlaih hrial khawh izuam. A herh lo ah mi kut tlaih lo ding 4.Shopping kal, puai kal iranril hau. Leng na chuah i na kir le cangka na kut chapiat in thiang tein ttawl lengmang ding A herh lo ahcun leng chuah lo ding a si lai. Credit: Salai Lairamthang\nLaimi Kan Him Ti Lo Thawngpang Chia Taktak A Si: Pakhat Athi I Pakhat Sizungah A Dang Tein An Chiah


Democrats nih Governor an tuannak le Major an tuannak hmun cheukhat ah hin vote firnak le hrokhrawlnak tampi a um tiah an zumh. – Hakha Cherry\nDemocrats nih Governor an tuannak le Major an tuannak hmun cheukhat ah hin vote firnak le hrokhrawlnak tampi a um tiah an zumh. Inn cio ah vote an kuat hna, aho nih thimfung a thlak timi hngalh khawh a si lo. Chek khawh zong a si fawn lo.\nCitizen a si lomi zong nih rak thlak khawh a si, micheu inn ahcun cabawm in vote voi hnih le voithum tiang an kuatmi hna zong a um. Mi thi cia min in vote kuatmi cabawm zong a um ti a si. Vote thlanak seh hrimhrim hi a hlan tein Joe Biden caah software rak tuah hna sehlaw a dawh tiah an chim.Credit-Salai Lairamthang\nPhaisa fang bak in 300 le 150 tiin voihnih bakte a ka chuah i rawl chumh cooker zong a ka caw piak rih fawn.


Breaking News; Depeyin Peng, Khua Pakhat Ah SAC Ralhrang Nih Helicopter In An Kahdoh Hna – Onlinenungak\nBreaking News; Depeyin Peng, Khua Pakhat Ah SAC Ralhrang Nih Helicopter In An Kahdoh Hna\nBreaking News: Depeyin Peng, Aungsiime khua kiang in SAC Ralhrang nih Helicopter in hriamngan an hman i, an kahdoh hna. Sagaing ramthen, Depeyin peng, Aungsiime khua kiang in SAC Ralhrang nih Helicopter in hriamngan an hman i, an kahdoh hna tiah khua min pakhat sin in theih a si.\nDecember 7, 2021, nihin zing sml. 7:00 am hrawngah Depeyin peng, Aungsiime khua leiah hriamngam voi 50 nak tlawmlo SAC ralhrang nih tuzing sml. 9:15 ah Helicopter hman riangmang in an kah hna hi a si tiah mah khuami ruanvo ngei nih Voice Of Depeyin ah a chim.\nSAC ralhrang nih hriamngam an hman caah khuachung thilri hna cu voi 6 an khen cang tiah theih a si. Mah thil a cang caah mipi vengtu (PDF) hna zong timhlamh ngei an ngei ve tiah kan theih. Ref; Khit Thit Media\nNawlngeihnak latu ralhrang bu hotu hna nih tanglei ralhrang hna i kum tlinglo an fanu le fapa hna cu raldoh cawnter in rizap (reserve) ah chiah dingin timhtuahnak an ngei tiah ralhrang chungkhar cheukhat nih an chim.\nRalhrang bu hotu hna nih cun nawlngeihnak an lak hnu tlawmpal, April thla khan ralhrang fale kum 15 in a cunglei meithal a tlai kho cangmi hna cu raldoh an cawnter hna tiah an nu le pa hna sin in theih a si.\nCDM ralbawi pakhat nih cun “Kum tlinglo ngakchia an i tel len. A kum zoh in ral a do kho cangmi timi hna cu raldoh cawn lo a ngah lo an ti i raldoh cawnnak an tuah. Cu chungah ka u fapa zong aa tel ve” tiah a chim.\nAtu bantukin kum tlinglo ralhrang fale hna raldoh an counter hna nak cu mino tampi hriamtlaih in dohthlennak ah an luh bantukin ralhrang fale mino hna zong dohnak ah i tel ve hna seh ti an duh caah a si tiah theih a si.\nRaldoh an cawnter mi ngakchia pakhat i hringtu a nu nih “Ngakchia a ummi dihlak, tang 8 in a cunglei paoh cu raldoh an cawng ko. Raldoh a cawntertu hna nih cun mithah nan thiam ahcun a za ko an ti hna” tiah a chim.\nRalkap in aa din cangmi fanu pakhat zong nih “A hlan ah ralkap fale hna raldoh cawnter hi a um pah ko nain atu bantukin mithah nan thiam ahcun a za ko tiin tinhmi ngei tein cawnter a um bal lo. High School kan kai lio sianginn khar caan ah voikhat cu ka rak cawng bal ve.\nAsinain ralkap fale kan si bantukin cawlcanghnak pakhat phun in kan rak cawn mi a si. Hnek le fialchih a um lo, zalong tein kan cawng, kanmah duh tein! Atu cu a duh lo mi zong an hnekchih hna” tiah a chim ve.\nRalkap in aa din cangmi hna zong nihlawh pek in hriamtlai ṭhan dingin an auh hna tiah theih a si fawn. Cu pin ah ralhrang nupile zong an umnak sakhan kelvin dingin hriam an tlaihter hna. Atu bantukin kum tlinglo ngakchia raldoh cawnter, ralkap in aa din cangmi hna hriamtlaihter ṭhan le an nupile hriamtlaihter hna hi an duh lo bu in cunglei bawi hna nawlpeknak ruangah an hnek mi hna a si tiah theih a si.\nKum tlinglo ngakchia ralkap ṭuan/luhter, asiloah hriamtlaihter hi UN tang i ngakchia covo upadi le ngakchia hna covo kongah ramkip hnatlaknak nih a onh lomi a si. President Thein Sein chan, 2012 ah ralhrang bu nih kum tlinglo ngakchia ralkap luther ti lo dingin hnatlaknak min an rak thut cang. Crd; The Chin Post


Ralhrang Nih Kutke Caah An Hman mi Pyu Saw Htee Lu Tlai Pa Anun Nak Aliam\nMain Editor June 30, 2021 Leave a Comment on Ralhrang Nih Kutke Caah An Hman mi Pyu Saw Htee Lu Tlai Pa Anun Nak Aliam\nRalhrang hnanih rampi nawlngeih nak an lak hnu in ralhrang adir pi tu hna Pyu Saw Htee tiah theih mi bu an dir ve I hi bu hna cu ralhrang le USDP tanhtu pawl tlang pi in an si.\nHi bantuk in an thah lawlaw mi hi cu mipi caah hnai a dai deuh tuk tiah Taungta mino hruaitu pakhat nih cun achim.\nTaungta mino hruaitu nih cun “Amah ruangah mino 30 hrawng cu khua ah um ngam loin hmudang ah an zam i an va i thup hna. Ahnu ah amah ruang i midang an tlikzam lonak ding le buainak an ton lonak dingah kan fimhlawm law law ko. Amah hi Pyu Saw Htee ah hin hruaitu lu lam a si i ralkap cozah ah penguk cazi zong atuan mi a si. Thawngpang tha tein kan theih hnu lawngah hi pa hi kan fimhlawm mi asi ko” tiah a ti.\nGood News; Ni 4 Chungah Dalan 30 An Thianh Hna →\n← Breaking News: June 30 Jet Fighter In KIA an Kah Hna


KAPA MISSION RIAN ATTUANNAK AH I HLIAMNAK KAN TONMI – The Chinlung Post\nKapa Mission Rian A Ttuannak Ah I Hliamnak Kan Tonmi: 1. KA PA MOTOR ACCIDENT A RAK TONG. Ka pa (Rev. No Iap) cu Matupi ah Evangeliscal Free Church nih an dirhmi Bible siangin ah cachimtu si ding in an rak timhlamh caah 1978 ah kan inchungkhar in kan rak zulh. Asinain 1977 kum ahkhan amah lawng a rak kal hmasa cang. Gangaw – Mindat – Matupi lei lam in motor in a rak kal. Mindat le Matupi karlak in an rak kal lio ah a mongtu pa kha a mit a ku i a motor cu lam thlang ah a tlaak ter.\nLam in pe 150 asimi lamtlang korkuang ah an va tla. Ahmun ah pakhat a thi. RTC motor cu panga ai zulmi an si i a let lomi motor dang i minung nih khan an rak bawmh hna i Matupi sizung an phanhpi hna. Matupi sizung ah adang minung paruk cu an thi tthan. Ka pa he pastor pathum lawnglawng an rak nung. 2. KA U PA NIH KA LU KUAI LAK IN LUNG IN A RAK KA CHEH, Lungler in Matupi cu kan von phan. Kum hnih chung ka pa cu Matupi Bible siangin ah ca a chim. Cu hnu ah Rung ahcun pastor ttuan dingin an rak kan tthial.\nMatupi in kan i thawh i khua kan lonh bak ah, lam tlang (ahla nawnmi) ahkhin thingkung sangpi pakhat a um. Cu thingkung ahcun thiahlei a kai liomi khi kan hei hmuh. Lung in ka hei cheh. Ka u pa, Zauk, cu ka hnu lei ah a dir i a cheh ve. Thiahlei ka chep a ti nakah ka lubik bak ah a rak ka cheh sual. Ka lu cu zung hnih kau in a tleek. Ka thi cu tamtuk a rak chuah. Hmatuamnaak kan rak i ken lo. Angki pakhat in ka lu cu an rak ka tuam i lu tuambu, lu fah buin ni hnih chung Ruang tiang kan rak kal,\nPathumnak. PALARO KHUA NIH METHAL IN AN RAK KAN BAWH: Matupi in kan i thawh i Palaro Khua ah riah kan rak i tim. Asinain Palaro khua kan phanh ahhin zan 7:00 hrawng asi. Lam hmah kha a lang tthittha ti lo. Cu lio cu Arakan tapung an rak tthawn lio te asi. Palaro nih cun an khua pawng kan rat thawng cu an rak theih i Arakan tapung ah an rak kan rel i an meithal in an rak kan bawh. Kah an kan timh ah hnakchia le tar he kan si kha an kan hmuh tthan i khual kan si kha an theih tthan i meithal kahnaak in kan rak luat tthan.\nPalinak. KAN HOTUPA A KE LUNG NIH FAAKNGAI IN A RAK AH: Rung khua i EFC hotupa (Church chairman) pa nih Matupi tiang a rak kan don ve. Kan thil zong rit ngai in a rak phurh ve. Asinain Lingtui khua le Thotui khua larlak i a ummi tivate kan tan lio ah lunglarmi ai lamh sual i a kezaafaktukin lung harmi nih a rak ah. A thil purhmi a phur kho ti lo. Amah hmanh tthiangtthunh he a kal cang. Kan rak buai ngai. RUANG KHUA AH VAM AWNG IN AN KAN BIH. Rung khua cu kan phan i inn an rak kan sak piakmi ah an kan tthumh ter.\nFangfaak ttin khat an rak chiah cia, voksa thul khat an rak chiah chih. Inchung ahcun kan von lut hna. Asinain aho hmanh nih nan phan cang maw tiah kuttlaih a rak um lo. An khuapi tein an rak chuah i kan inn cu an kulh dih. Kan umnaak inn cu pharh inn asi caah vam-awng tampi a um. An khuapi tein vam-awng in an rak kan bih dih. Upa deuh mit kha cung deuh ah a um, hngakchia deuh mit kha tang deuh ah a rak um. Inchung cun mit lawngte cu kan rak hmuh. Rak lut uh kan ti hna le an zaam dih. Chawnh awk le biaruah awk an rak ttha lo. Ni hnih hnu lawng ah an rak kan ngamh. Credit: Aung Myint Thang\nA SUNG NAIN CONOR NIH A HMUHMI TANGKA CU A TAM KHO TAKTAK KHI ASI


(BREAKING NEWS) Chin Ramkulh Zung Lutlai Hna Cu Ralkap Nih An Thlah Thaan Cang Hna. – The Chinlung Post\n(BREAKING NEWS) Chin Ramkulh Zung Lutlai Hna Cu Ralkap Nih An Thlah Thaan Cang Hna.\nMarch 17, 2021 admin Kawlram 0\nChin Ramkulh Thimnak Zung riantuantu lutlai hna cu ralkap nih an thlah than cang hnaLawmh a um kho tak tak si. Mipi thlacamnak piak nak thawng in Chin Ramkulh Thimnak Zung riantuantu lutlai hna cu ralkap nih an thlah than cang hna.Chin Ramkulh Thimnak Zung riantuantu lutlai hna cu February thla hramthok lei ah ralkap nih an rak tlaih hna hi a si.\nThla khat hnu, a tuni March 17 ah an thlah than cang hna, tiah kan theih. Myanmar rampi huap in Thimnak Zung lutlai tlaih mi hna zong an dihlak in Ralkap nih an thlah than dih cang hna.\nRELCHAP : KIA Nih Ralkap Um Nak Hmunhma An Khuarnak Pakhat Cu Fak Taktak In An Kah Hna I An Thekdarh Viar Hna : A ni peh in Kachin ralkap KIA le Myanmar ralkap pawl cu Kachin ram chung hmun kenkip ah an i doh zungzal i, an boruak a sosang taktak. Ralkap cu rampi ralkap an si tikah an thazang a tamih an ralthuam a tha nain, KIA pawl nih an i manh lo lio bak ah an i sel hna i an sakhan pakhat an lakpiak hna.\nTuini March 15 zingih KIA cawlcangh nak hmun cu Kachin ramkulh Hugawng ram, Warazup khua pawng i ralkap sakhan pakhat ah a si. Ralkap pawl i hngilh lio zinglei nazi 2am hrawngah KIA nih cun ralkap pawl umnak hmun cu ralrin lo lio pi ah an kah thluahmah hna i khat le khat an i doh thluahmah.\nAn pawngkam khua pawl zong nih meithal awn mi le a puak kho mi an rak theih i zinglei nazi 2am in i doh an thik mi cu, zinglei nazi 5 lawngah meithal le a puak kho mi vialte kha a reh cang tiah an chim. An i doh nak ah KIA a tangrual tuk mi cu ralkap nih umnak hmun an chuahtak phah tiah Kachin thawngpang nih cun a langh ter.\nZUAL KO. KAWLRALKAP NIH SALAI CUNG LIAN CEU AN KAH THAH\nTUTIANG KALAYMYO AH A NUNNAK ALIAMMI ZAT THEIH KHAWHMI


Tulio Myanmar lemcang hna lakah hlanman fak bikmi actor le actress – Lai Holh News\nTulio Myanmar lemcang hna lakah hlanman fak bikmi actor le actress\nMyanmar Movie pakhat i thlaknak ah hin ting 1,500 kyats in 2,000 kyats hrong hi an dih tawn i Actor pakhat hlan man ah ting 400 kyats in 600 kyats karlak a si tawn. Asinain Actress hlan man belte cu ting 200 kyats in 300 kyats lawng a si.\nTulio Myanmar lemcang mi hna lakah Actor Nay Toe le Myint Myat hi hlan man a sang bik an si i Actress ahcun Wutt Hmone Shwe le Phway Phway hi an si. Wutt Hmone Shwe Yi hi a caan caan ahcun Movie pakhat tlaknak ah Ting 350 tiang a phan kho mi asi.\nTulio ah lemcang mi hna lakah a man a fak bikmi cu actress Wutt Hmone Shwe Yi le 2018 i academy laksawng a ngahmi actor Myint Myat hi an si tiah an langhter. Pyay Ti Oo cu a duai ruang mang cang ko hi, Nay toe le Myint Myat le mi dang dang nih an tei cang.\nMawttaw Accident Nak Fak Tukin A Chuak Tthan\nMawttaw Accident Ruangah Nunnak A Liammi An Tam Tthan Hoi\nMawttaw Accident Ruangah Siibawi Te Pathum Tiangin An Nunnak A Liam\nKhualtlawng Mawttaw Bus I Suknak A Um Tthan


Laimi Caah Lung A Faktuk Mi Zawtnak – Chin World News Evening\nLaimi Caah Lung A Faktuk Mi Zawtnak\nMay 29, 2019 Salai Van Chin News\nMino Nih Kan Theih Hrim Ahau Cang\nLaimi Kan thanchonak ding ah zei kodah an kan temtawn bik hnga? Miphun dang he tahchun ngam zong a si rih lo mi kan nih mitlawm te miphun hi tha tein kan zoh tik ah hin, thanchonak leikam silo in tumchuknak lei kam deuh tu khi kan penh deuh cang tiah mino tam pi nih hmuh a si cang. Ni hin ni kan dir hmun in i mer lo in kan kal pi peng rih ko i kan du paoh in politics( Ramkhelkong ) kan tuah peng rih ko si cun, 2030 ahcun kan miphun hi ba rawhzet lawng a tang cang lai i miphun tlau kho zong kan si kho men.\nA ruangcu, innchung khar pakhat a si mi kan laimi hawi cio cio, pakhat le pakhat kan i rem lo i kan i doh peng ko ahcun hi innchung khar cu a thenthek dih cu a hau mi a si. Mino kan ca le a thanglai ding mi mansung tuk mi kan mino hna ca ah lung a fah tuk i chim leng le phuan zong ah kan thei ko na bu in kan i remh duhlo mi thil hi tlawngpal te langhter ka van duh ta. Kum 20 a tlingcang mi lawng siloin kum 17 a tlingcang mi tulio kan mino tha bik hna zong nih an thei ko cang lai tiah ka zumh.\nMahtlang, Mahpeng, Mahholh;\nNihin ni ah kan unau pawl miphung dang hawi (Falam, Tidim, Matu le thlanglei laitlang) pawl kan zohhna hlan ah kan mah Hakha-Thantlang zawtnak tu hi van zoh hmasa hna uh sih. Laimi kan phaknak paoh ah Khrihfa bu a tam ning le community a tam ning, lungrualnak (Unity) pakhathmanh nei ti a umbal fawn loh, a donghnak ah mah le mah lawng te seh i timh bu in a dih leng mang mi miphun kan si cang. A hram kan zoh a si ahcun, US, Canada, Denmark, Noryway, Australia le ramthumnak ummi kan miphun paoh paoh i an i buaipi mi hi Malaysia in a ra mi si lo, Yangon in a ra mi a si fawn loh, Laitlang kan chuahkehnak ram in kan i kenmi lungthin pi a si.\nA ruangcu, mifim kan rak ti mi hna kan pu pa pawl i an kan hruainak i a chuahmi (outcome) a si kan ti khawh. Laimi upa dir hmun ah a dir mi kan Hakha-Thantlang kan zoh tik ah miphung huapmi ruahnak a nei mi an tlawm tuk cang, kutcang in rel khawh an si dih cang. Lung a fak tuk. Kanmah Hakha-Thantlang hmanh ah Zo le Lai ti i kan i doh peng rih, i fonh le hmun khat rian tuan ti khawh lo ding tiang dir hmun hna kan phan cang. Zei ko dah a si? Fak pi in na ruah bal ve maw?\nLaimi kan politik le kan biaknak i morality (Lungthin lei dirhmun)\nNi hin ni ah kan Laimi a kan hruaitu kan zoh tik hna ahcun zumhawktlak mi hi kan um tuk ti loh kan ti ahcun kan palh tuk ti lai loh. Kan Lairam ah siangpahrang hmuh in kan hmuh mi hna, pastors te pawl zong zumh awktlak mi kan har tuk cang. A fawinak kan chimh a si ahcun, Laitlang le Lairam ca’h dinnak(Righteousness) auh pi ding mi, miphun pi zong nih ti hal in a hal mi auh pi le dir pinak in, materialism (Vawileicung chawva) ah an kal ngawt dih cang. An thei ko zong ah an hna an i cheh dih cang. Laimi nih kan i palh tuk tawn rua tiah ka ruah pi pakhat cu kan biaknak (religion) hi politics (ramkhel) colhcanghnak deuh ah Laimi pi nih kan hman.\nPolitics lei hruaitu pawl kan zoh tik hna ah Lairam pumpi lawng si lo in, kawlram pumpi ca ding tiang riantuannak in mah khua le mah tlang ca deuh in rian tuan kan tam deuh. Rampum pi ca tiang in rian a tuan kho mi le tuan ding ah commitment (pekchanhnak) a nei mi kan tlawm tuk. Mah cu zei in dah na chim khawh tiah bia halnak nan neih men lai ee. A hman mi a si, mah peng le tlang holh lawng hna pei thancho ter kan i timh mi le opportunity (caan tha le lam awnnak) kan hmuh paoh ah mah nih hui viar kan duh mi nih zei hmanh chim hau lo in a langhter dih mi a si ko. Mah peng le tlang dawtnak nih khua a hrawk loh, kan lungthin chung ah zei dang umlo in mahkhua le mahtlang dah ti lo cu ti a um mi nih a ra laiding mi caan ah remh khawh ti lo ding in thil tam pi a chuah ter khawh.\nLaimi ca’h lungfak tuk mi zawtnak\nMono tam pi nih an vuivai mi le ceih cem mi, sinain langhan in an chimh ngam lo cem mi thil van zoh ta hna uh sih. A luancia kum 1990 in van zoh tik ahcun, Laimi u pa ram dang hna ah ca cawn kho mi, kan laimi nih ca thiam thiam tiah kan ruahmi kan pu le rual hna kan zoh tik ah hin, a tam bik cu Lairam ca zei tluk in dah rian kan tuan khawh lai le Laimi zei tluk in dah mino tam pi kan thanchoter hna lai tinak in keicu mah cu ka si, ka tuahkhawh le ka ti khawh ti mi lung put nei riang mang in, mah inn chungkhar pin cu mi dang ca ah zei hmanh hmuh khawh mi an nei ti lo. Sihhmanhsehlaw, pulpit cung in bia chim tu le an si peng fawn.\nLaimi nih kan pulpit suallam zong kan hrilhfiah than a ahu cang ruah tiah ka ruah leng mang. Ramthumnak ah an hmuh mi mirang ban tuk in an fale rual thiamhna seh ti mi pin cu zei ban tuk thil hmanh nih a thleng kho ti hna loh. A donghnak ah zei dah a chuah ti a si ahcun, ni hin ni politics le religion lei in rian a tuan tu kan zoh tik hna zong ah mi fim mi thiam an hmuh ko hna zong ah an kan tei lai, kan min an kan lan lai timi tihnak tam pi an neih ruangah, kawlram te in kutcang zat te lawng nih ram thumnak ah ca an cawn khawhnak a si. A cawng kho minih le kir le ram ca rian tuan timh hi a um kho loh. A ruangcu, an kir duh ti loh.\nCuhlanchung laimi dir hmun kha van kal ta rih ko seh law, a hlan i Hakha-Thantlang ah a nih a nih thil a ti kho mi pawl, hruaitu pawl kan zoh tik ah an fa le ca lawng hoinak sang an chiah khawh hna, an fa le ca cun zei thil paoh an tuah piak khawh hna. Mi fim mi thiam tak bochan awktlak a sikho ding mi hna tu sifak le cacawng kho lo in an caan tha vial te kan liam terdih hna. Sinatein, kawl cozah tha lonak cu kan chim peng fawn.\nA tu hnu, Malaysia in refugee sinak lak riangmang in ramthumnak kal hnu lawng lawng ah kan ram chung ah bawitlawng tlawng in a tlawng mi pawl zong an lau kho tuk cang. Pathian nih an mah lawng hi ti i an kal peng ko le bawi tlawn in an tlawn peng ko ahcun Laimi hi an thancho kho ti lai loh ti A phang ruang zong a si kho men, refugee sinak in ramthumnak kal hna an kan awnh mi hi. A palh zong ka palh kho.\nMino nih kan in cuahmah mi le kan zun cuahmah mi\nA cunglei kan van langhter mi ban tuk khan, kum tamtuk chung kan laimi society ah mah innchungkhar thanchonak le mah peng le tlang thanchonak ti mi nih impact (a tuk, a pe) a tuah minih tuchun ni caan i laimi 3/2 cheu thum cheu hnih cu kan tuar dih, kan in dih. Mahcu lakah ngeih a chia tuk rih mi cu, nu le pa tiang zong nih fa le cawmpiak ah mah khua le tlang thanchonak ca lawng ah fa le te zong an cawn piak khawh cang hna. Vawilei i kan rak chuah hi meng 20, 30 ca lawng ah maw rian tuan timh piak kan si cang hna ti zong hi ka ruah leng mang.\nDemocracy e, freedom e, zei e..kan ti nak kan ram hrawttu tak tak a si mi kan morality corrupted a si mi tha te in kan doh khawh ahcun democracy he cun kan i tlak ko lai. Ramkhel kong he ti an auh leng mi le an i ceih leng mi nih zei pi pa a chuah pi lem lai loh. A rawkcia mi kan lungthin put kha kan remh khawh lawng lawng ah ai tlakmi luatnak cu kan hmuh khawh ko lai. Mahhi, kan lungthin a rawktuk mi ruahnak pawl, thanchonak tiang an kan dawn dih mi hi mino nih kanral lian cem kan chiah hrim hrim a hau mi a si i mah cu kan doh awk tak tak zong a si mi a si.\nMino lungrual in doh hna uh sih;\nLai mino nih ti hal in kan hal mi Unity (Lunrualremnak) kan hmuh kho lonak a sual lam cu unity ti mi cu din falnak he ai peih tlai mi a si i a kan hruaitu a din fal lo ahcun lungrual tein zei tik hmanh ah kan zul kho lai loh. Laimi pi tak tak zong nih dinnak a tenhmi hruaitu tha kan i ngeihmi hna pawl hi kan tan pi a hau. Tangka ngeih deuh mi si i thil a ti khawh ca’h kan tem pi ding a si loh. Mi hlen hman, mi hrawkhrawl ti kan thei tuk ko na bu in, mah le tlang mah le khua ri ruangah kan ten pi hi thil sual tak tak pakhat a si.\nHakha-Thantlang i ral lian bik le ceih hma bik mi Zo le Lai ti i zuamnak zong hi kan ngawl awk a si cang. Mino chuahter mi a si loh i ka chim cang bantuk in hlanlio mifim deuh pawl nih chuahpi mi a si ti kan thei a hau. Hmun khat ah rem te in rian kan tuan tti ding le kuttleih in kan kal tti ding a si cang. Mirang holh van thiam deuh le thil tlawmpal te van ti khawh cang ka in bawi (hruaitu) si kan duhnak lung thin zong kan thumh a hau.\nLaitlang ah media a cak rih loh i Malaysia hi Laimi tam cemnak kan umnak hmun a si tik ah Malaysia hin i remnak le ramremhnak ah a tha bik mi hmun a si. Hruaitu ka si ai ti riang mang mi upa mi hrawkhrawl pawl refugee si ve tung i refugee sin in a miak lak rumro ai zuam mi pawl zong hi kan doh tti a hau. Hi ti ning te in kan community cio ah corruption a tam ahcun Laimi temhpi ram mi zei hmanh kan ngeih ti lai loh i thutsawh i izoh i ivuak lawng lawng a tang cang lai.\nMino a hlei in tangti hna uh sih. Kan pu le kan pa le nih an tuah khawh lomi mi phung dang pi ah kan ruah leng mang mi hna, Tidim, Falam le tlanglei laitlang mi pawl zong hna i dawt khawh le kut chanh khawh kan i zuam a hau cang. Kan miphun hawi nih thil a tuah khawh cun kan tan pi a hau. Falam pa le Tidim pa nih a tuah khawh mi paoh doh hi thil dik a si loh.\nKan doh ding mi lakah a lian bik mi pawl cu; Favoritism (theihngelh mi ca lawngah rian tuan duhnak), Partiality (thleidennak), Nepotism (ruahnak bi tuk in rian tuannak), Chiefship-oriented mind (Bawi lawng siduhnak lungthin) le popularism ( Lar lawngduhnak lungthin) pawl hi kan doh bikcem ding a si tiah ka ruah. Vawilei cung pakhat le pakhat an i tahnak zong mino thazang in rel a si bantuk, barawh zet te a si mi kan nih Laimi zong mino tam pi thancho ter duhnak lung neih lo mi chan in kan chuah a hau, kan kal tak a hau cang. Mino nih ral tha te in kan tan a hau, kan doh a hau. Nangmah le keimah kha kan ram nih herhbik mi kan si ti lungput hi khawika a kal mi a vak mi Lai nu Laipa nih kan ngeih hrim hrim a herh in a herh tuk cang ti forhfial kan duh hna.\nNu Caah Ngaih A Fawi Bikmi Le Tih A Nung Bikmi Cancer Pahnih\nVelhle Talh Lo Cun Duhnak A Tling Lo, Cucu Na Zum Maw?


***Vakok.Lian***: Daniel Nun In Cawn Awk\nDaniel 1:8 “…..siangpahrang nih a ka pek mi rawl le zu hin kaa thurhnomh hrimrhim lai lo…….”\nKan ram a si lo mi, kan phanh bal lo nak ram kan phak tik ah, holh ai dang, nun caan ziaza a aidang, ei din aidang, upadi aa dang, a tam u cu aa dang dih. Pathian kan zumhnak le kan pom ning zong lam a kan pial ter sual lai ti hi phan a um ngaingai.\nBabylon siangpahrang Nebukkhadnezzar nih Jerusalem khuapi a tei, a lak tik ah mino cheukhat pawl cu Babylon lei ah an kal pi hna, cu hna lak ah Daniel zong aa tel ve. Babylon an va phanh tik ah Daniel caah thil thar long te a si cang. Daniel le a hoi le pawl cu Siangpahrang inn ah duh poh in ei din khawh nak, siangpa hrang ei din mi kha ei khawh ve nak nawl an ngei. Zeihmanh phan awk um loh, duhpoh in um ding, ei din ding khi a si ko. Sihmanh sehlaw, Daniel nih cun “ siangpa hrang nih a ka pek mi rawl le zu hin kaa thurhnomh hrimrhim lai lo” a ti.\nNu le pa, chung le khat um ti lo nak ram kan phak tik ah tukforhnak phunphun a ra cang: na chung le nih an nin hmu lai lo cuh, zeihmanh poi lo cuh, an tuah cio mi si ko cuh, nangmah nawl si cang cuh (human right), hi ka ram ah cun sualnak si ti lo cuh, ti ban tuk a ra cang. Danial zong hi Babylon a phanh ah cun tlangval mino te dakaw a si, duhpoh in siangpahrang inn ah um i, duh poh ei, din cu a nuam tuk ko lai si. Asinain, Daniel cu dinfel tein a um peng. Chimh khawh ti lo mi fa le nau an tam ngai cang ko ee, tiah ka chung le ka hawi le nih an ka ti tik ah ka ngeih a chia ngaingai ko. Nihin ah Daniel nih a kan cawn piak mi hi fak deuh in ruat tuah uh sih.\nPosted by L.VanBlian_blogpost.com at 8:22 PM


***Vakok.Lian***: KNU Le Kawl Ralkap\nDecember 11 Phaziatungsu Myone Mekahtazia khua ah kawl ralkap khahmahziah(402) Duhzinhmu hruai mi hna cu khuachung ah Bawlibaw an Bengh lio ah KNU nih an kah hna i Duhzinhmu a kehlei ban ah an khenh i thi dEng in hma a put.Cun December 12 ni zing nazi 8 AM ah KNU nih Mekahtazia khua ah an kah mi hna Kawl ralkap sitku bawmtu ding ah a rak ral mi hna le Metakhtazia khua ah a um mi kawl ralkap hna cu an ni palh i an mah le an mah an ni kah a thi mi le hma a pu mi theih khawh an si rih lo.Mekahtazia khua cu inn40 hrawng an si kawl ralkap nih an thawl dih hna i Phaziatung Myo lei ah an zam dih ti a si.\nCun kan hnu zarh chung ah kawl ralkap nih KNLA ngingchian zi la mi Buchoih Thingmawng hruaimi ralkap 6 an tlaih hna i an thah mi hna kawng ah Buchoih Thingmawng nih kawl ralbawi Buchoih TetngangU sin ah KNLA minung6 a thah mi hna tatzin 230 Duhtatzin hmu le a ralkap vialte hna a zi zut ding in kan taing hna lai i an duh lo si ah cun Thansuai sin ah kan taing hna lai a ti.Minung pakhat ah Thailand tangka in(1000000)liam ter ding in a ti.Kawl ralkap nih ngingchian zi lak ding ah a kan nawl i a tu ah an mah tu nih a kan kah than hi cu an tazia lo i a sulam zong a um lo a ti.Buchoih Thingmawng hi 2007 kum in KNU in a chuak i ngingchianzi a la mi pawl an si.A ralkap hna hi 1000 leng an phan ve.Nanganzi cu Nanganzi in phisin a hau zeitik hmanh ah hriam nam in phisin khawh a si lo a ti.Atu hi Buchoih Thingmawng ralkap hna cu kawl ralkap nih a kan kah si ah cun kah ve ding in timhtuahnak kan ngeih ve cang an ti. Ref::News.DVB\nPosted by L.VanBlian_blogpost.com at 6:01 PM


Kawlram Thlen Khawh Nak Dingah Min Aung Hlaing Le Ralkap Cu Pathian Nih A Let Tampi In Teirul Cham Ko Hna Seh – Onlinenungak\nKawlram Thlen Khawh Nak Dingah Min Aung Hlaing Le Ralkap Cu Pathian Nih A Let Tampi In Teirul Cham Ko Hna Seh\nKawlram a thleng taktak khawhnak ding caahcun.Kawlram, NLD cozah uknak chuh a sinak kong theih le ruah ahcun lung a der I thazaang a um lo. Kan lung a caw dih hna. Kan lau dih hna. Thinphang le ruahchannak a um tilo tluk bantuk in kan um dih hna. Aruang cu, kum 60 leng ralkap uknak tthalo nih a kan ukmi kan rak temtuar cang I cuhnu ah kum 10 nawn Democracy uknak in kan kal cang ruangah a si. Myint Aung Hlaing le ralbawi pawl muihmuh le an kongtheih cu huat an tlai bak, mit an kem tuk. Mah uknak an lak hi hruhthil an tuah a si I ningzah hngal loin sualnak nganpi an tuah a si. Kan biakmi Yahweh Pathian nih a let tampi in teirul cham ko hna seh. Kan Lai phungthluk ah a ummi cu, “Derpheh chia paam pheh chia” ti asi. Kanmah tete hmanh, ralkap uknak tthalo kuttang ah kum 60 leng kan um ruangah a phun2 in harnak, sifaknak, thihnak, ttihnak, le ruahchannak nei loin kan temtuar I Kawlram cu a rawk dih I vawlei cungah a sifak bik ram ah a tel ve. Kum 10 nawn ram a ttha kan van ti vial ah atu bantuk in uknak chuh a si fawn. Kawlram chung I a ummi Khrihfa zatuak 6% I thlacamnak hi Pathian sinah a phan kholo I a si hnga maw ti hna ka ruat. Ttah aihram le lungkek kuai in thla kan cam rih a hau. Pathian nih thinlung kekkuai le aihram buin thla a cammi cu a leh lengmang ko hna/a ngaihpiak ko hna.\nAluancia thla 2/3 hrawngah Kawlram kong cu thimnak an tuah lai ah ka rak ttial lengmang ve voi tam nawn. Atutan zong news a phun2 ka rel I ka ngai ve. RFA, BBC, VOA, le DVB le a dangdang. Atu bantuk in zapi zaran zeithei lo pawl lungrethei le lungrawk in an um lioah thawngpang hman lo ttial ti bantuk kan I sum a hau, thawngpang ttial tikah kan I ralring taktak a hau lai. Biden cozah nih Kawlram ralkap a tuk hna lai ti bantuk in ttial lo ding. News minthang deuh ngaih khawh kan i zuam ah a ttha lai. Minung hi harnak fakpi kan tong tikah thil fa tete zong kan caah ruahchannak nganpi a um bantuk in ruah a si ttheu. Asinain mah thil fa tete cu kan harnak caah bawmtu an rak si hlei lem lo. Keimah pumpak zong in voi tampi ka tong ve. Atu lio Kawlram sining bantuk ah thil fa tete an chimmi zong kan caah ruahchannak a nganpi bantuk a lo ko lai. Nan zei ngai an rak si lai lo. Keicu mah ti hin ka ruah ve. US a si ah, UN a si ah, Tuluk le Russia an si ah, ramleng le ramchung organization dangdang an si ah, Southeast Asia ram pawl an si ah, Kawlram a thlengnak ding ahcun mah hna sin in ruahchannak tamtuk neih ding a si lo ka ti. Mah hna I mawhchiatnak le soiselnak cu ralkap tthalo pawl caah cun zeihmanh an si lo. Zeihmanh ah an rello. Mah ruangah cun pei kum 60 leng zong cu an kan uk cang fom cu. Sipuazi phihkanhnak zong, ram a thlengnak ding taktak caahcun zeingai santlaihnak a nei lo. A tuartu cu mipi kan si ko. Atu le bang cu ralbawi pawl an rum tuk cang I Kawlram mirum pawl he hawikomh tthatuk an si fawn hna tikah sipuazi phihkanhnak cu an caah zeihmanh a si lo. Cang-ai sehtluk hmanh ah an ruat ti lo.\nRamkip, bu kip, biaknak kip, ramchung ramleng in kan si khawh tawk in mawtchiatnak biachim, non-violence, le social media hmang in a phunphun hehtiah kan I zuam cio ko hna lai. Nan a biapi bikmi cu ramchung I a ummi minung nan si ko. Ralkap kut in uknak kan lak tthan khawhnak ding caah cun ramchung ummi nih lam nan zawh a hau/sandah fak piin nan piah a hau. Non-violence tein nan kal ve a hau lai. Thisen tampi a luang hnu lawngah US le a hawi le ram pawl nih hriamnam he an zuan hnawh hna lai. Cuhnu lawngah kan duh taktakmi thlennak a um kho lai/a chuak lai. Uknak ttha lo I thlen hi thil fawite a si lo tihi kan I fiang a hau. Kum 60 leng kan si cang nan zeite hmanh thleng a tim lo hi aw. Curuangah cun fak deuh in ramchung ummi kan cawl a hau ko lai.Sandah piahnak asiloah cawlcanghnak fak deuh in kan tuah lo ahcun, Kawlram cu ralkap kut chungah kum saupi a um rih ko lai a fiang ko. Ralkap bawi pawl caah cun lih le hrokhrawl chim le tuah cu fim le thil tikhawh bik ah an ruah. A dik a hmanning thiltuah cu hruh bik ah an ruah. US ram, EU ram vialte, Japan, India, le Tuluk, le UN zong a hlen lengmang ko hna. An sinah lih le hrokhrawl a chim peng ko I hi hnu zongah a chim lengmang rih ko lai. Ramdang le miphun dang zong zeite ah a rel ve hna lo. Kawlte zertiang le ngian hi a mak taktak pei a si ve cu. Vawlei cungah Kawlte zer le ngian hi a mak bik le a tthabik a si lai, thiltthalo tuahnak caah cun. Kum 60 leng hmuhtonnak an ngeih cang ruangah thiltthalo tuah le lih le hrokhrawl chim dan pawl cu an thiam tuk cang.\nRalkap cozah cu kan theih cio bang, thilttha tuah a thiam lomi, thilttha tuah a tim lomi, zeitluk in dah rammi hi kan sal ah kan ser khawh hna lai ti lawng a ruatmi, thilhrawk ding lawnglawng a ruatmi le a tuakmi an si. A tthangcho ter le a remh phun a timmi an si lo. Anmah ca tthatnak le hlawknak lawng an kawl ko lai. An biachim ning in an tuah bello I zeitin thil an tuah te lai ti zong chimchung awk a har tuk. Kumkhat an timi zong kum 10/15 rauh khawh a si ko. Asinain, keimah ka ruahnak ah, atutan ralkap uknak an lakmi hi cu kum 1988 lio tluk cun an sual lai ka zum lo/a fak lai ka zum lo. Than Shwe cozah nak cun an ttha deuh men ko lai tiah ka ruah/ka zumh.Keimah ka theih tawk ah, Kawlram Khrihfa hi ram buainak kongah kan ral a chia bak ka ti/san kan tlai lo tuk. Midang phahciami pangpar lam cung lawngah kal kan duh/zawh kan duh. Kanmah nih pangpar lam phah kan I tim ve lo. A bik in, Laimi (Chinmi) Khrihfa ko hi kan ralchiat a zual ka ti. Kum 2007, August, September, le October thla hrawngah Saffron Revolution timi sandahpiahnak a rak chuak. Kawl Buddhist phungki pawl hruainak in rak tuahmi a si nan Hindi le Muslim zong biatak tein an rak I tel ve. Mah lioah a tel lomi cu Khrihfa lawng kan si. M.I.T ka kai lio a si I M.I.T sianginn hmai I a ummi dawr fate I thil ka cawk lioah Kawlpa nih a ka timi cu Saya, Khrihfa pawl nan I tel ve lai lo maw? Hindu le Muslim pawl cu an I tel cang a ka ti I lehnak ding ka thei lo. Atutan zong ahhin Khrihfa bu le Khrihfa hruaitu pawl dai tein nan um sual lai ka phang. Profet hna bantuk in biatak tein kan cawl ve a hau. Kan chimrel ngam a hau. Uknak ttha lo le din lonak cu Khrihfa mi le hruaitu nih biatak tein kan doh a hau. Daihnak fak piin kan kawl a hau. Adam bantuk in dai tein kan um awk a si tilo.\nKeicu, Kawlte Kawl ralkap zer le ngian tthat le thiam hi ka fiangnak a sau ngai cang. Zeithil an tuah le an chim hmanh ah ka zum kho hna lo. President hlun, Thein Sein chanah tlangcung hriamtlai phu pawl le cozah karlak daihnak ser an rak I zuam lio zongah 100 ah 100 santlaihnak a um lai lo ka rak ti/ka rak zum bak hna lo. Ka chimning te bang a si taktak I zeihmanh santlaihnak a um taktak lo. EU ram pawl nih an bawmhnak hna phaisa lam tamtuk a vaivuan viar kha aw/a tlau viar kha aw. Ramdang pawl zohdawhnak sawhsawh men in an I tuahtermi a si ko. Kan zum deuh hna seh tinak men ah an I tuahtermi a si ko. Can dih le phaisa dih men a si te lai ka ti I a si taktak ko. Mah lioah kan Laimi upa tampi zong nih ruahnak tamtuk a um bantuk in an rak chim len kha. Nan keicu 100 ah 100 ka rak zum lo. Kawlpawl zer an thiamning le an ngian tthatning hi tlangcung um pawl nih kan I fiang tawn lo. Kan zumh rih thiamthiam peng ko hna. Nikum Kawlram thimnak an tuah lai ah voi tam ngai ca ka ttialmi pawl zong a hmanmi a tampi ti cu atutan thil a cangmi nihhin a langhter ko. Mah pawl kha cu ka chim ti lai lo. Thil kan ton ciami in fimnak kan I lak a hau/kan cawn a hau. Kawlram I thleng taktak seh ti nan duh ahcun ramchung a ummi nan biapi bik ko. Nan ngamh taktak a hau. Mah ti ka chim tikah violence in nan kal lai ka tinak a si lo. Ramdang tuanbia kan zohtik zongah non-violence in teinak a comi/a hmumi an tampi ko. Fak piin kan cawl rih a hau. A lungkhong tukmi, a lung puam tukmi le a zertuk mi Kawl ralkap hi fawi tein kan tei khawh hna lai tiah ruat lo ding a si lai. Credit: Saya Van Tum


Barca Caah Puai 700 A Chuih Cang Messi – Chin 11 News\nBarca Caah Puai 700 A Chuih Cang Messi\nPosted By: chin11news November 29, 2019\nBarcelona cu Champions League group stage an chuihnak ah German club Borussia Dortmund cu Camp Nau ah an chuih I, Hi puai an chuih ah hin Barcelona Captain Lionel Messi chuih ve in puai 700 nak a chuih hi a si.\nHi an chuih nak ah hin Barcelona hi 3-1 in teinak an hmu I, Messi cu a cawlcang kho ngai caah kawl 1 a thun pin ah mikawl thun dingin voihnih a siam chih. KUm 32 minung hi vawlei cungah a tha bikmi ah an ruah bantuk in tutan zongah a thiamnak hi a vun langhter khotu a si.\nBarcelona tuanbia ah hin puai 700 a chuih mi hi minung pahnih lawng bak an si I, Messi pin ah hin Xavi hi Barca caah puai 767 a chuih I, Barcelona caah a chuih tam bikmi hi a si.\nMessi hi Champions League ah club dangdang 34 lakah kawl a thun cang I, a mah lawnglawng hi Champions League I club dangdang 34 lakah kawl thun kho a si. Cristiano Ronaldo le Raul hna hi club dangdang 33 lakah kawl an thun ve cang.\nMessi hi Barca caah puai 700 a chuih cangmi ah kawl 613 a thun I, assist 237 a ngei fawn I, Laksawng (Trophy) 34 bak a lak cang fawn. Messi hi Barcelona academy chuak a si I, kum 2004 khan Barca senior team chuih hram a thok I, tutiang hi club dangah a thial rih lo. Ronaldinho le Messi hi Barcelona tuanbia minthang bik ah ruah an si.


AHMANTUK:MAH CA HI SANGAU YLA CHUNGTEL VIALTE KUA DIH HNA UH, – The Chinlung Post\nSangau YLA sin Biahalnak. Tutan Sangau khua YLA nih kan unau pa Kyaw Kyaw a thih nak kong i statement nan chuahmi karel cu a poi ngai kati. Aruang cu nanmah sual nan i maimilh long silo in a thimi pa sualnak kawl le thangchiatnak asi tikah hihi Association pakhat or fellowship pakhat nih a ngeihding lungput le ziaza asilo. Cucahcun a tanglei ahhin biahalnak kan tuah hna… i aa pehtlai mi le YLA-Sangau chungtel he friend nih hun kuachin te hna uh.\nBiahalnak Pakhatnak. Ziah Kyawkyaw nih pa can ah aa tlaihmi le fapa can ah a zohtu hna chungkhar cungah bomb an puahnak kong le nga an tlaihnak kong biahal le tuanvo khinh umlo in Chin pa Kyawkyaw sinah sual nan khinh i nan hrem? Bomb puah cu a mah longte in maw a puah i nga cu a char i a ei? a ngai tlaihmi cuteh ho nihdah aa lak? cuhna sinah zei sualphotnak dah nan tuah hna?\nBiahalnak Pahnihnak. Ziah a damlo mi le zuu tha nih a tei cangmi(nan mah nih a chim nanti ning in) nihcun zeitin dah Ti cu a pil khawh i Nga cu a char? Ziah a damlo komi nan hngalhko bu ahcun Ngada charding ah ti cu nan pilter? Pathumnak. Zeitin dah a umnak mi chung le nih an tluntak lioah a damlo(normal sickness) asi anti ko buah a tak cungah fahnak nan pek ngam? Zei proved indah Heart-attack in a thi nan ti khawh? Aho Doctor nih dah Heart-attack asi tiah proved atuah? Cucah cun YLA-Sangau nih kan unau pa Kyawkyaw cungah nan lungput le nan kut thlak mi le nan ca chuahmi zoh tikah miphun thleidannak le nehsawhnak lungput in nan tuahmi asi ti in ka hmuh. Peng Hlawnceu\nParuknak. An tlun tak lai ah hin amah hi ihkhun (donhhlei) ah a it i, khuakik nih a khawn deuh ruang ah ‘Puan rak ka ai chap ko ulaw’ a ti hna i, an pawng i tlung ve ding in an sawm peng zong ah a duh lo i, an tlun tak. Amah Kyaw Kyaw umnak pa Vanlalfel zong nih hin YLA pawl an rak phanh hlan ah hin an sin i tlung ve ding in a rak sawm len cangnak bia kha amah Pu Vanlalfel nih khuatlang hruaitu sin ah a chim fawn. Pasarihnak.Tlangkam bia chimceihmi hna a tam i, zawndamh in YLA chimhrinnak ruang ah a thimi a si an timi kong ah hin amah mithi chungkhar le YLA karlak zong ah bia suarhar tampi an zamh i, a poi taktak! YLA le a thimi chungkhar karlak ah i hmuhthiam lonak zeihmanh a um lo i, mithi chungkhar (a umnak dawng) le nih YLA sual an phawtnak le lainawng bang in an chim (chuah) nak bia hmurka zeihmanh a um fawn lo.\nPariatnak.YLA le a thimi chungkhar, an pahnih (kaphnih) hnatlak ṭinak te in a thihnak kong tialnak (tarnak) thingpheng (signboard) zong ah a thihchan hi Lungtur zawtnak – Lungtur lo (Heart-attack) a si tiah ṭial a si. 9.YLA nghaknu tlangval pawl nih hin anmah YLA chungtel member a simi ruak an rak fimṭawl tawn bantuk tein thlanpi an tuahpiak i ṭha te in a ruak hi an thlah fawn.10.Social Media lei ah hi kongkau bia dik lo, zawndamh bia kan thanhzamhmi vialte kha a rannak in rak hlo (delete) viar ding in kan in nawl hna.11.Hi thihnak kongkau ah hin thil umtuning fiang te in chimfian a si hnu zong i lunghnangam kho lomi le ai lungsak kho lomi kan um a si ahcun a ruak Post-mortem tuah zong kan i huam fawn. Kanmah Laimi kan Media lei pawl nih thil sining lo bantuk in bialip an post zamhmi pawl hi zaangfahnak in biatling le bialip a si ti kha rak i fiang cio cang hna usih law, Laimi le Laimi u le nau kan karlak ah remdaihnak a hrawktu le i pehtlaihna hri a dor tertu kan si sual lo nakhnga atu thok cun chimceih dong hram cang seh tiah zaangfah kan in nawl hna.\nSPECIAL COMMITTEE PAWL KACHIN STATE AH AN CHOI CANG


Kawlram a um mi, CDM caah tangka tlaitu kha harnak a pek hna.Zeitindah harnak kan pek hna? – Hakha Cherry\nKawlram a um mi, CDM caah tangka tlaitu kha harnak a pek hna.Zeitindah harnak kan pek hna?\nZAANGFAHNAK TEIN CDM CAAH HLUTMI A ZAT CU FACEBOOK AH LANGHTER TI HNA HLAH U SI!\nOrganization in siseh, biakinn lei in siseh Kan in nawl hna! Mah kan langhtermi thawng in hin, ahodah harnak a tong Kawlram a um mi, CDM caah tangka tlaitu kha harnak a pek hna.Zeitindah harnak kan pek hna?\n1.Kawl Ralkap nih Facebook in siseh, Instagram in siseh, kan taarmi an hmuh ve tikah, $100,000 a si ahcun, mah kan kuatmi $100,000 kha an kawl cang ii, tangka ruah ahcun, mipi tu kha ralkap nih hna an hnawh tthan hna. Cun tangka tlaitu caah ttih nung ngai a si fawn rih.\nKawlram ah “cash” a har tuk lio a si kan theih cio dih, $100,000 kan kuat lai kan ti zongah, voikhat ah aa kua kho dih lo, tlawm te te in kuat a hau, mah ruangah mipi lei zong nih tangka tlaitu hna an zum kho ti hna lo. “Ziah, US lei nih $100,000 an kan kuat mi cu, nanmah rumnak caah nan hman ko lai. kan in zum hna lo,” an ti tawn hna. CDM tangka tlaitu le mipi kar ah zumh lo nak a chuah ter.\nUS lei nih phaisa tam ngai kuat a si fawn tikah, Kawlram lei CDM tangka tlaitu hna nih audit tuah ter kan duh cio ko hna lai. Asinain, Kawl ralkap nih internet zong an tlaih dih, internet ummi paoh cu an hmuh khawh dih tikah, Kawlram a ummi tangka tlaitu caah audit tuah cu a har, catlap cung an ttialmi hmanh khangh dih colh a hau an ti. Kawl ralkap nih CDM caah tangka tlaitu an kawl cuamah lio a si. Meeting zong an i tong kho lo. Mah le umnak cio, a si khawh tawk in rian ttuan a si, mipi sin zongah ahonih dah a tlaih ti theihter zong a ngah lo.\n“Organization pakhat kan si ve ko ttung i, kan bu siseh kan organization member si hna seh, phaisa hlut ding kan forh fawn hna tikah, mipi sinah thawng thanh a hau ko, mipi nih zeizat dah an bawmh hna an theih ve a hau. Facebook si lo ahcun, zeitindah mipi sinah thawng kan thanh kun lai?” ti ruahnak zong a um ko lai.\nRecord cu kan ngeih hrim hrim ding a si ko. Har le fai in kuatmi phaisa an hlut cio tikah, mipi zong nih theihnak nawl an ngei hrim hrim ko. Asinain, Kawlram a ummi kan u le kan nau nih, mah bantukin facebook ah thawng kan thanhmi nih hin harnak a kan pek an ti ko ahcun, thawng a daih deuh tik hnu ah thanh khawh a si ko lo maw?\nBupi email group kan ngeih ko ahcun, email in i thanh khawh a si ko lo maw? 3. Email in a si khawh lo ahcun, bupi silole organization viber group zong kan ngei cio lai ti ka zumh.\nChin mi ah keimah nak in a thei deuh mi le a fimmi deuhmi an tampi ko i, solution a tampi a um ko ti ka zumh\nKa ttialmi hi, Kawlram a ummi nih an siaherhnak ka sin ah an langhter mi a si. Kan pa le zong nih an chim ka theih bal ko, cun mitampi zong nih an chim cang ko. Thawng a daih deuh le a tthat deuh hlan cu, i sum cio hna u si. Facebook kan taarmi zong hi i ralring deuh u si. Keimah pumpak zong in ka palhnak a rak tampi ve, asinain hmailei ahcun ka ralring deuh ve cang lai. Chim ka palhmi a um sual ahcun, rak ka ngai thiam ko u!Credit-Thinhnem Par Lian


KNDF Le Ralhrang Kah Doh Nak A Fak Tuk Caah Ralhrang Lei Nih Jet Le Helicopter An Hman – Thechinlandtoday\nKNDF Le Ralhrang Kah Doh Nak A Fak Tuk Caah Ralhrang Lei Nih Jet Le Helicopter An Hman\nadmin January 12, 2022 Leave a Comment on KNDF Le Ralhrang Kah Doh Nak A Fak Tuk Caah Ralhrang Lei Nih Jet Le Helicopter An Hman\nKarenni ram, Loikaw khua, DawUhKhu le Minelung sang cu nihin January 12 zanlei suimilam 4:45 hrawng ah raldonak helicopters in an kah, tiah KNDF sin in thawng theih a si. KNDF rianngeitu pakhat nih, “Helicopter pahnih in an ra, pakhat cu vanlawng ṭumtual ah a ṭum. Tlawmpal ah a rak zuang ṭhan i DawUhKhu le Minelung sang cu a kah. Khoika hmun dah an kah mi bomb nih a tlak cu fiang in kan thei rih lo.\nKhuachung zong ah KNDF le ralhrang an i kah lio a si. Kaphih in a thi mi an um le um lo kan thei kho rih lo. Nizan zong ah Jet in an kan kah, anmah lei ralkap tu a khen hna i an thi,” tiah Yangon Khit Thit media ah a chim.Nihin zanlei in DawUhKhu sang ah kahdohnak aa thawk i khua mi zeimawzat zong an zaam tiah theih a si.\nKhua mi pakhat nih cun, “DawUhKhu sang ah i kahnak a fah tuk caah sang ning in kan zaam dih. Ralhrang pawl cu inn dot a saannak ah an um. I kahnak a faak ngaingai,” tiah a chim. Nizan zanlei ah ralhrang nih Jet pahnih in bomb an thlak. Nizan kahdohnak ah ralhrang 20 an thi i a nung in pathum an tlaih hna. KNDF nih Hriamnam zong tampi kan laak khawh, tiah thawng an thanh.\nSagaing Ramthen PDF Nih Ralhrang Ruak Ai Char Cuah Mah Mi An Tuah To Hna Dan Cu Lung Hmui Lawlaw →\n← Magway Ram Then Ah Ralhrang Duh Lo Langhter In Lamzawh Mi An Kah Nak Hna Hmunhma Ah Ralhrang Motor Ai Let I Ralhrang Lei An Thi


Pawpi Aung La Nsang Cu Thlachiat A Ruat Deuh Loh.Tuantuk Ah A Tei Le Kan I Ngeihtluk In Zoh Manh A Si Ne Loh — Salai Ephraim Thawngpang\nPawpi Aung La Nsang Cu Thlachiat A Ruat Deuh Loh.Tuantuk Ah A Tei Le Kan I Ngeihtluk In Zoh Manh A Si Ne Loh\nSalai Ephraim October 13, 2019\nVawlei cung mipi nih kan i ngeih cio mi le kan i hngakhlang ngaingai mi Brandon Vera le Aung La N Sang i phomh ding ni le caan a si.a mah belte Aung La Nsang thlachiat a ruat lo i tuantuk ah a hrilh le kan i ngeih tluk in kan zoh manh ne lo.Atutan One Championship zaangleknak ah Kawlram in Phoe Thaw le Aung La Nsang hna an itel,asinain tuzing ah khan Korea pa le Phoe Thaw cu an i phomh i Korea pa nih Phoe Thaw cu a tei cang. Phoe Thaw zong hi a t’hawng taktak mi a si pin ah One Chanpionship zong a rak la bal cangmi a si na in Korea pa nih a vanchiatnak ah a tei diam.\nPhoe Thaw photo.\nAung La N Sang nih a facebook in a rak chim mi cu,”Japan ram ah zei bantuk thilchia le tilet hmanh hrang hmanh sehlaw October 13 zinglei in cun One Championship a ngeitu hna nih One Century programe zaangleknak cu kalpi t’hiamthiam dingin biachahnak an tuah”tiah an mah Facebook hmangin mipi sin ah thanhnak a tuah.Cu pin ah Kawlram aihawh in kei mah Aung La N Sang le Phoe Thaw hna cu One Century programe zaangleknak ah kan itel lai tiah a chim fawn.\nAung La Nsang biachim zohtik ah a hlan kan hrimhrim in Brandon Vera cu ka tei hrimhrim lai tiah aa thei cia mi ko khi a lo.Brandon Vera he kunn chungah biatak tein vun i huai ding khi a ngeih bak in a rak i ngeih cia.Aung La N Sang nih hin Brandon Vera hi zenhnak le t’ihnak pakhat te hmanh a ngeilo.cu pin ah Aung La N Sang cu Japan ram khuasa Ka Chin Pastors hna le Khrihfa mi hna zong nih teinak a hmuh khawh nak hnga tiah biatak tein thla zong an cam piak.a mah Aung La N Sang zong nih a zuam ve i a tutan ah Aung La N Sang nih A round 2nak bak ah Brandon Vera cu a tei ko.\nCun,Aung La Nsang nih Brandon Vera he i phomh dingin Japan ram a phanh ka teah a rak chim mi bia pakhat te cu,”Pathian nih kutke tlamtling tein a ka pek mi hmangin Brandon Vera cu ka tei hrimhrim lai”tiah a rak chim bal.a tutan i Brandon Vera he an i phomh nak video hi rak zoh chih law,Brandon Vera cungah Aung La Nsang nih ningcang lo in a cawlcangh nak hmuh awk a um lo.a chim ning bantuk tein tei nak a hmuh.Pa ropui cu a si ve hrim.\nTagged Pawpi Aung La Nsang Cu Thlachiat A Ruat Deuh Loh.Tuantuk Ah A Tei Le Kan I Ngeihtluk In Zoh Manh A Si Ne Loh\nChin Miphun MP Pawl Han Hi Chinram Le Chin Miphun Caah An Lung An Rual Taktak Maw? →\n← Rakhine State Chungum Mi Rohingya Pawl Hna Cu Kawl Palik Nih Rakhine Ramri Lamh Zong An Senhti Hna Lo


KAWPI HLUM EI LENGMANG CANG HNA USIH ATTHATUK – The Chinlung Post\nThawngttha ngaingai a si. Coronavirus khamnak caah Kawpihlum attha tiah thiamsang hna nih an hmuhchuah. Hi konghe pehtlaiin France thiamsang hna nih dottletnak an tuahmi chungah an hmuhchuahmi thanhnak an tuah. Kawpihlum hi coronavirus adoh khotu pakhat asi tiah South China Morning Post nih alanghter.\nKawpi hlum nih hin minung taksa i, compound level atlawmter i hi nih hin minung taksa virus nih a hrawh khawh dingmi kha akhen kham in a kilven khawh tiah an chim. Kawpi Hlum hi a hring in siseh thildang he cawh zongin ei ah virus khamnak caah a ttha ngaingai mi a si tiah an chim.\nHi konghe pehtlai thiamthiam in Europe dottletnak atuahtu hna zong nih Kawlpi hlum ah hin Antioxidant tampi a um, Kawpi a ei tammi South Korea le Germany cu US nak in thihnak dirhmun a tlawm deuh tiah an langhter. Cun France ram Montpellier University ah Professor a simi Dr Jean Bousquet nih hitihin a chim,\nZawtnak fahnak hna hi thil kan eimi hoih in aa dang cio. Kan eining dirhmun in zawtnak akham kho deuh le kham kho lo deuh timi hi thil eining nih lai a rel ngaingai tiah a chim. Kawpi tam deuh a ei tammi ram Germany le Austria siseh Czech Republic cun Poland.\nCulawng siloin Slovakia le Baltic state cun Finland hna ah hin thihnak a tlawm ngaingai i, hihi kawpi an ei tam ruangah a si tiah an langhter chih. Zawtnak khamnak caah attha bik mi cu Antioxidants atammi eipiak hi a ttha bik tiah World Health Organisation’s Global Alliance against Chronic Respiratory Disease ah Chairman arak simi nih a chim ve.


Lai Movie Tawi Zoh A Nuam Kho Tak Tak. – Kawltu Team\nLai Movie Tawi Zoh A Nuam Kho Tak Tak.\nZoh a nuam kho taktak. Phaisa lawng kawl hlah usih, Fale kawl cang hna usih” timi Lai movie tawi cu zoh a nuam kho taktak. Mintami siseh aa dawh taktak fawn. Lai Movie tawi ahcun zoh nuam bik pawl si bak lai. Cawnpiaknak a nei tha tuk fawn. A tang bak ah a video zoh khawh a si lai.\nVideo Credit : Salai Ro Biak Lian.\n(Mah capar hi van rel chap) Ram thum nak ummi kan Lainu hna nih “Chungkhar Buainak, Laitlang Lei Phaisa Kuatnak” timi movie tawi an zeih mi cu a tha kho taktak si. Movie zeih cu an thiam kho taktak. Cu lawng siloin cawnpiak nak an neih mi hi a tha taktak. A tang bak ah a video a um lai. “Laitlang lei an chungkhat phaisa kuat kong ah nuva an i si fale ca zong ah a herhmi hmanh an tuaktan ti lo” ti bak a si ko hi. A tha kho tak tak si.\nVideo Credit : Salai Ro Biak Lian\n(Mah capar hi van rel chap) Chungkhar ah nu rian pa rian a um lo” timi tlangtar hmangin Lai movie an zeih mi cu zoh a nuam kho taktak. An thiam law law khi si. A video siseh a fiang tha kho tuk. Mintami siseh aa dawh taktak fawn. A tang bak ah a video zoh khawh asi lai. Cawnpiak nak tha tuk a si caah tha tein rak zoh cio dingin kan i sawm hna. A tang bak link kha click law video a um lai.\n(Mah capar hi van rel chap) Laimi nih kan i bochan ngaingai mi Rev.H.Thomas Tial Uk le Rachel nih Pathian thangthatnak hla thar “Jesuh He Nahman Ti Ahcun” timi hla an sakmi cu a tha kho taktak. An thiam law law khi si. A video siseh zoh a nuam taktak fawn. Rev. Thomas hi cu uar um kho taktak si. Hla thar tampi aa kan chuah piak tawn mi hi Laimi caah a sunglawi taktak mi a si. A tang bak ah Pathian thangthatnak hla thar an sakmi a um lai.\nVideo Credit : Thlarau Ti le Rawl\n(Mah capar hi van rel chap) Note : Kan Laipa Salai Phun Za Mang hi a men bak lo. A tu bantuk in a tthan choh khawh ahcun hmailei ah Messi te bantuk zong khi phan kho a si ve. A tanglei ah VOM nih an tial mi kan van i share hna.\nCongratulations! Vawleicung Minthang Company Adidas nih Phun Za Mang cu Agreement an serpi cang.\nDenmark ram EFB ah Bawlung a chuih ve mi Chin miphun chung in bawlung chuihthiam Salai Phun Za Mang cu Vawleicung Company minthang a simi Adidas he kum 4 chung ca in lungtlinnak(agreement) minsen thutnak an tuah cang tiah Chin ramkulh Cozah thawngzamhnak a simi Taungzalat Time Media nih a tarlangh.\n“Adidas International Marketing B.V le Salai Phun Za Mang cu kum 4 ca daih in Endorsement Agreement timi minsen thutnak an ngeih hi a si i Adidas Company le Seal pawl thancho tertu ding, a si lo ah Bawlung chuih lei minthan nak in Adidas Company sipuaizi lei karhchoter, minthat ternak timi pawl an si.\nPhun Za Mang hi kum(15) lawng a si rih nain Denmark ram EFB U-17 ah bawlung chuihthiam taktak tiah min ngei ngai dirhmun a si cang lawng si loin EFB U-17 he zong minsen thutnak a tuah fawn cang. A mah hi Matupi peng Pu Khin Mang i a fapa a si i a unau hna lak ah ngakchiabik a si tiah kan theih.\nLaimi, mino chung in Vawleicung Company ngan taktak le minthang taktak a si mi Adidas he hmanh lungtlinnak minsen an thut cu lawmhpi lo awk a ttha lo. Pathian nih hmailei ah lamhruai chin sehlaw bawlung chuih lei in minthang si chin camcin hram seh.\nCredit : VOM\n← Esther Christmas Hla Thar A Sak Mi Nih Vawlei Pumpuluk A Hninh.\nMal Sawm Sang Nih Moses Nunnak A Chanh Ning Cu A Pasal Kho Tak Tak. →


An Pa Taktak Si! China Ram Mi Minung 5 Hna Nih Kawlram Palik Thuam I Hruk In Ramri Ah Mi A Dehhleng Hna — Salai Ephraim Thawngpang\nAn Pa Taktak Si! China Ram Mi Minung 5 Hna Nih Kawlram Palik Thuam I Hruk In Ramri Ah Mi A Dehhleng Hna\nChina (Tuluk) ramri Pa minung pa nga hna nih cun Myanmar palik uniform thuamthil i hruk riang mang in China le Myanmar ramri ah ningcang lo in mi an dehhlen hna ruangah October 15 ni ah khan China le Myanmar ramri a si mi Lohkai khuapi chungah Myanmar palik thuamthil he tleih an si tiah theih a si.cun,t’uanvo ngeitu palik pawl hna nih China ram mi an tleih mi hna cu an thil tuah mi konghe pehtlai in bia an hal tik hna ah,”China rammi hna Myanmar ram chungah ningcang lo in a rak lut mi hna hrocer nak caah le an chawva chuh dingah hi rian hi kan mah lungtho tein kan t’uanmi a si”tiah an chim.\nCun, an tleih mi hna China ram mi Pa, minung pa nga hna tak cungah meithal lem(adeu) hna le Myanmar palik pawl hna nih ningcang lo in khuasa mi, misual, mit’ha lo pawl hna tleih khih nak ding caah an iken mi cikcin etc..tibantuk thil tampi an lak tiah an chim fawn.an tleih hna lio ah hin Myanmar palik pawl hna thuam in an i thuam pin ah an tai ah Myanmar palik taisawm le Pistol lem le M22 meithal lem, thir kual lem cu langsar ngai in an tai ah cun an isawmh.\nMah hna pa nga hna cu an rian t’uanmi konghe pehtlai in Myanmar palik nih Lahwakah act pukmah 13nak hmang in taza a cuai hna.a mah belte zei bantuk hrem nak le dantat nak dah pek an si lai ti cu theih khawh a si rihlo tiah anchim. China ram mi an theih mi hna hi an min cu,”Su Hteik Cuin, Lu Poh Cian, Phan Sui Ping, Cung Ce Cin, Phu Tung hna an si tiah an chim.\nMyanmar le China ramri Lohkai khua palik zung nih cun China ram mi, Pa minung pa nga hna nih mah bantuk thil an tuah mi hi ngeihthiam khawh ding an si ti in 25.2019 yazatetgyi pukmah 170 le Lahwakah act pukmah 31nak i Anak hmangin taza a cuai hna.cun, mah hna pa nga nih China ram in Myanmar ram luh a tim mi hna mi tampi cu an ralk hrocer hna pin ah an phaisa zong tampi an rak chuh bal cang.asinain an phaisa chuh mi hna konglam cu an langhter i an chuh bal cang hna ti lawng an langhter.\nTagged An Pa Taktak Si! China Ram Mi Minung 5 Hna Nih Kawlram Palik Thuam I Hruk In Ramri Ah Mi A Dehhleng Hna\nRCSS/SSA Colonel Sai Oo: NCA Minsen Kan Thutnak In Kum 4 Tlinnak Ni Ah Kawl Ralkap Nih RCSS An Kan Kah →\n← A men Bak Loh! Nikhat Chunglawng Norway Ambassador Rian A Tlei Khotu Leng Dawh Ma Aye Eaindra Maung


ZOHCHUN TLAK TAKTAK PASALTTHA NUSALTTHA AN CHUAK. MINUNG 100 LENG AN SI – The Chinlung Post\nZOHCHUN TLAK TAKTAK PASALTTHA NUSALTTHA AN CHUAK. MINUNG 100 LENG AN SI\nJuly 28, 2021 admin Chin 0\nHakha Peng COVID-19 Runvennak Rian ca ah Mino 100 Leng Pum an i Pe. Hakha peng COVID-19 runvennak le mizaw pawl zohkhenh thlopbulnak rian ca ah mino 100 leng nih pum an i pe, tiah Hakha Township Public Healthcare (HTPH) nih thawngthanhnak ah an langhter.Volunteer pawl cawnpiaknak cu HBA le Zion ah July 25, 26, 27 ah an tuah i sii lei fimthiamnak a cawng liomi Medical Student mino 17 telh in pum aa pemi mino 100 leng an si hna.\nJune 10 thawk in Hakha ah COVID-19 zawtnak a ngeimi minung 300 leng hmuh an si i minung 8 an nunnak a liam. July 26 tiang ah minung 211 nih damnak an hmu.Nihin (July 28) zong ah minung 22 an check hna i minung 8 sin in zawtnak an hmuh tthan, tiah kan theih. Credit:The Chin Journal.\nThawngpang dang: Mindat le Kanpalet Kar Ah Ralhrang le CDF -Mindat Fakngai In Kahnak A Chuak Nizaan July 27 zinglei ah Mindat peng Shwe Awng Tha le Shwe Dwintoe khua kar ah ralhrang rallokap phu hna nih khuami pakhat a caw cu thah piak in an ei. Mindat khuachung Mindat-Matupi meng 5/6 hrawng ah a um kal mi,mipi hna cu ralhrang rallokap phu hna nih meithal tinh in phone le phaisa cu an chuh hna tiah theih a si.\nChunhnu suimilam 11 hrawng ah Mindat nitlak lei, Mindat-Kanpalet ramri ah kaphnih kar fakngai in kahdohnak a chuak, hliamtuar le nunnak liam mi kong ah fiangtein theih a si rih lo. Mindat khua in ralzaam dirhmun in a ummi,mipi tamdeuh an i thialnak hmun Magway ramthen chung ralzaam umnak sakhan ah Covid-19 zawtnak ruang ah mitam hi positive an si lai ding phan a um.\nMindat-Matupi lam kahdohnak ah CDF in nunnak a liam mi mipi ralkap pakhat ruak cu nizaan ah an hmuh i Matupi -CDF nih an Facebook ah ngaihchiatnak ca an langhter. Mindat khua mi mibawmchantu phu hna nih an langhter mi ah Mindat khua ah Covid-19 zawtnak ngei mi, minung 6 an i chap i, positive dihlak hi minung 21 an si, a dam than cang mi hi minung 5 an si.\nFAK TUK IN RALHRANG KAWLRALKAP LE CDF AN I KAP, CAW TIANGIN AN THAH\nTHANTLANG PENG THINGHUAL KHUAMI AN KIR RUANGMANG CANG


Rome – welcome!\nKan i poh cikcek kan timi Rome i hotel: Rome´s least expensive hotel\nMah hotel hi zaan khat ah 18 Euros ka pek i atu tiang ka khuaruah a har ve ko. Rome khuachung i umkalnak ah aa rem bik i cit ding zei zong vial te i an station pi, Termini, in minute 3 kal a si. A pawng ah restaurant a phunphun a tling fawn. Hotel min cu Hotel Washington ti a si.\nHotel Washington in Rome (3 mins walk from Rome central station, Termini)- I shared a double room with my bestfriend, and we paid 18 Euros a night each 😀\nDouble room hi Flo he kan i hrawm i zaan khat ah 30 Euros a si, city tax kha nikhat ah minung pakhat 3 Euros an kan hal caah zaan khat ah minung pakhat ah 18Euros kan kiah nak cu a si. Kan cah lio ah twin bed (ihkhun fami pahnih) kan duh kan ti nain an philh rua, double bed (ihkhun nganmi pakhat) a ummi khaan tu an kan pek. An man aa deng tuk i kan ti siang hna lo. Dot 6 tiang an ngei rua, nain, dot 1 nak ah kan um, cah tik ah i thim khawh a si.\nKan umnak khaan hi a kauh ngai pin ah ihkhun pawng cabuai hme tete pahnih a um, ca ttialnak ca buai 2, tthudent 2 a um, bizu pakhat a um, TV a um, zumput/tikholhnak ah sam chemnak a um chap. A man kan pekmi he tuak in cun nan hmai khah hmanh si lo, ti hna ding khin an um. Thlalangawng a um nain khat lei inn vampang he aa naih ngai. Aw, thlalang a nganpi a um rih :D.\nRoom is spacious with two bed-side tables, 2 tables + two chairs, a closet, a TV, bathroom with hair dryer. Oh and, a tall mirror. The only downside is that the water runs very small so you kinda have to be very patient while showering. Aint complaining at all, for the price I paid, I can happily wait.\nAn security a ttha taktak, cun an inn thianhmi a thiang tuk. A baunak pakhat belte cu ti kholh tikah ti a chuakmi a fa taktak, ti lum cu a ttha ko. Lungsau nawn tein i kholh a hau. Mah hotel review hi trip advisor ah ka zoh lio ah ti chuak a hmet nak kong hi an complain lenmi ka hmuh. Keimah pumpak ruahnak cun, complain hlan ah phaisa zeizat dah ka pek ti mi hi tuak peng ah a ttha ka ti. Phaisa tlawn te lawng sian ttung i ruahchannak san tuk khi cu a mak lo tuk ka ti.\nRecommend this one to young, healthy and reasonable travellers/back-packers or to anyone who is not a fan of spending too much money on accommodation.\nA man ah thaithawh (breakfast) aa tel lo nain 5Euros in cawk khawh a si. Rome hna phak ahcun hotel breakfast cu ei ding si lo cu, ti ko? Rome kan kal hnawh chan hi i dinh ruah ah si lem lo in thil va zoh le, leng chuah deuh a si caah kannih caah cun aa tlak ngai ko. Hotel hi ihnak le tikholhnak, thil chiahnak bik ah kan hman caah mu. Ngakchia a ngeimi le upa deuh ca tu ahcun dinhnak ah a ttha tuk lo.\nRome ah zoh lo awk ttha lo pawl tete video hmete ka tuahmi a ummi a zoh rih lomi nih zoh khawh a si.\n(I made a very short-video on things to see in Rome, you can check it out if you would like. My first video editing, go easy on me! <3 )\nPosted on January 8, 2016 by myborspPosted in Khualtlawnnak (Travel)Tagged Budget Travellig, Hotel Review, Hotel Washington, Inexpensive, Italy, Rome2 Comments\nRome zaan 3 riak tlawn ah ka dihmi (How much did I spend in Rome)\nKhual tlawn ah hin phaisa kan dih dan aa lo cio lo. Zei ruah dah kan tlawn, zei bantuk minung dah kan si i zei bantuk minung he dah kan tlawn ti mi nih bia tampi a chim lai; a upa deuh cangmi le ngakchia deuh rihmi he kan tlawn ah cun zei bantuk hotel poah ah tlun awk a ttha hnga lo, vegetarian he kan tlawn ahcun zei bantuk rawl dawr paoh ah ei awk a ttha fawn ti lo. Mino a ngandammi, a tthawng pahmi, a duk tthami, a zia tam lomi he tlawn hi phaisa zong a tlo bik, a nuamh zong a nuam bik ka ti. Tuan deuh ka chimmi pawl he tlawn kha a nuam lo ka ti bia a si bak lo, ka tlawng tti bal i okay ngai ko, aa phundang, phaisa a lio deuh ti bia khi si.\n@the Roman Forum\nNai Rome tlawnnak ah ka hmanmi hi a tang lei pawl hi an si. Euro in a dihmi kha aa neih bik in ka leh i Norway phaisa in ka ttial. Phaisa thlennak ah ka hmanmi website cu xe.com a si.\nOslo-Rome – 1138 kr\n(round trip flight- kal lei le kir lei)\nInn – Airport– 140 Kr\n(bus/train to/from home – airport – kal lei le kir lei)\nRome airport – khuachung– 287 Kr\n(train –to/from airport to city – voi 2)\nRoma pass (48 hours) – 258 Kr\n(Free pass to 1 museum/site included)\nHotel zaan 3– 517 Kr (3 nights – 54 Euros )\nKan i poh cikcek kan ti ve!\nRawl man – 843 Kr\n(Food for 3.5 days)\nMuseum (Vatican city) – 153 Kr\nA zapi (Total) = 3336 Kr\n3300 Kr hrawng hei ti ko u sih. 350 Euros hrawng a si lai, US Dollar in cun 374 hrawng (US dollar a kai taktak ti?).\nLaksawng ka cawkmi hi ka telh lo le laksawng he cun 4000 Kr hrawng ka dih. Ei lei hi ka ti khawh ci te a si, restaurant a herh lo ning in a man a sangmi ah kal ka hmang lo nain, a thaw mi ka duh ahcun a man ruang ah kaa sum lem lo. Rawl lei ah na buai theng lo ahcun tam deuh pi na tlo men lai. Hotel hi ka chim cang bang, kan i poh bak kan ti, a za fawn, a man a fawi tuk fawn. Mah ruang hi laksawng zogn tam deuh ka cawk khawh nak a si. Phaisa hlei tampi a ngei lomi nih cun hotel kawl tikah lung sau deuh a hau :D.\nPhaisa kong cu mah cu va si sehlaw, ni 3 le cheu ah Rome ah zeidah kan tuah timi zong nikhat cio in ka rak post cang ko, Travel timi ah khan rel khawh a si ko. Kaa manh deuh in ka blog zong ka rak thianh te lai.\nPosted on January 5, 2016 by myborspPosted in Khualtlawnnak (Travel)Tagged 3 days in Rome, Budget Travellig, RomeLeave a comment\nRome ah ni 3 le cheu – Ni khatnak # 3.5 Days in Rome- Day 1\nNai kha Rome ah ka hawi le pahnih he kan kal cu mu. Blog post pakhat ah ka ttial dih lai ti kaa tim ko nain a sau lai caah le hmanthlak tam deuh tar khawh ka duh caah nikhat tete in kaa tial lai mu. Bia ruah zong a nuam pah tiah, Christmas lai a si fawn, coffee silole tea van i lak hna u sih!\nLet´s go to Roma!\nZingka thawh ka uar lo tuk nain Europe chung khual tlawn ah hin cun zingka deuh aa thawhmi vanlawng hi kaa thim deuh tawn: a man a fawi deuh pinah zingka deuh phanh ahcun tam deuh vah khawh a si i hotel man liammi a phu deuh ka ti. Tutan zong hi kan vanlawng 8:50 AM in a kal ding a si i kei cu kaa hngilh kho hoi ti lo. 5AM in kan tho i 6 AM ah kapa nih Flo he Lillestrøm tiang an kan thlah i tlanglawng in kan lan, Oslo Airport kan phanh cu 7:20 hrawng si rua ka ti. Minung pathum caah check-in bag 1 kan cawk, hnahnokmi ttamhnak tipawl poah kan rawn dih i a zaang deuhmi tete le airport security caah hnahnok lo mi tete deuh kan i ken.\nNikhua a chia i kan vanlawng suimilam pakhat bak a hnu. Tlawmpal Norway kan lonh ahcun nikhua bak a ttha colh i ka mitkuh a vuai lo bu bak khin ka ha lawng a lang cang. Oslo in Rome hi suimilam 3 chung cit a si i eidin pawl a zuar in an zuar. Norway phaisa le Denmark phaisa an lak nain Euro an la lo i ka khuaruah a har ngai. Kan phaisa ngeihmi chun a tam deuh cu Euro ah kan thlen cang i Euro van pek khi kan i ngaih ngai cu mu. Aw, kan kalnak airline cu Norwegian a si.\nNorwegian a kalnak khua ka tlawn ahcun anmah in zuan ka duh bik ko. Ka uar tuk hna nak cu vanlawng cung ah first class le economy tbk. an tthen lo caah a si. Mah te khi ka uar nak cu a si.\nRome i Fiumicino airport kan phanh cun 1PM hrawng a si, tlanglawng kan i cit i khuachung Termini tiang suimilam cheu hrawng kan i cit.\nThis view reminds me so much of Yangon in Burma\nTermini cun anmah central station khi a si i mah ka zawn cun khoika kal poah a fawi, kan hotel zong Termini pawng teah a um, cun a pawng ah hin rawl dawr phunphun a tling.\nMah hi termini cu a si.\nRawl man zong khika hrawng ah aa deng bik. Nan kal tik cu mah ka hrawng khan tlung te uh mu. Tlanglawng man hi machine ah mah tein i cawk ahcun 14Euros a si nain kiosk phun ah kan cawk i 16 Euros kan pek, kan rak thei lo cu mu. Minung pathum hrawng si ahcun taxi zong a ok pah ko rua nain, ttha tein bia i ruah cia ah a ttha.\nAirport to/from city -train ticket 14 Euros from the machine\n2 PM hrawngah ah khuachung kan phan, chuncaw kan ei dih cu 3PM hrawng a si i hotel ah kan kal. Europe cu khuasik ahcun khuamuih a tuanh pinah kan tha zong a ba pah i a dang ah kal rih loin kan umnak pawngkam i a min thangmi pawl kan ke in kan vah zoh.\nRome at night @Right in front of Termini (The Central Station)\nMah lakah zoh hrimhrim ding ka timi pathum a um.\n1.The Basillica of Santa Maria Maggiore\nHi biakinn hi Rome i Catholic biakinn ah a ngan bik (siloah a ngan bik pakhat aa tel ve) a si 4th-5th Century hrawng ah rak dirhmi a si. Jesus a nu Mary upatnak ah an sakmi a si.\n2. The Bassilica of St. Mary of the Angels and the Martyrs\nAnmah holh in cun Santa Maria degli Angeli e dei Martiri tiah an auh i Mary le vanmi le Khrihfa sinak ruangah thahmi matyrs pawl upatnak caah an tuahmi a si. A chung luh bak ding a si ka ti. Ka lung ah a tang tukmi cu a lu an tanmi John a lu an piahmi a si.\nHead of John the Baptist inside the church\nHi biakinn hi Piazza della Repubbica timi ah a ummi a si.\nHi zong hi minthang a si. Rome i an lampi (main road) aa thawknak zong a si.\nA dang zong kan zoh chih len nain kan phone battery a dih pah nawn dih i aa kawl kho ti lo. Zaanlei cu pasta kan ei i 10PM hrawng ah kan ttin.\nNi hnihnak hi kaa nuamh bik ni a si i adang tein ka rak ttial lai mu.\nSneak peak of Day 2\nPosted on December 23, 2015 by myborspPosted in Khualtlawnnak (Travel)Tagged Budget Travellig, Italy, Norwegian, Rome, Rome in December, Rome in WinterLeave a comment\nKhual tlawn tikah a herhmi thil neknawi tete/Pack Smart, Save Money!\nKei hi um sawhsawh hmanh ah aa nuam ngaimi ka si i khual tlawn lai bak hin cun kaa hngilh khawh a tlawm. Zingka te tlawnmi a si khi cun ka zual. Ka ttlolh lai ti ka phan bia maw a si ka ti nain asi lem lo, kaa ngaih tuk i ka ril pawl khi an i let dih i an i ttawn dih, ka paw chung ah a zuangmi pelep an tam tuk ka ti lai cu hehe.Hngilh khawh lo vevek ah thil timhmi kong ka ttial lai ka ti. Ka duh zat le kaa tinh zat in cun tam khual ka tlawng rih lo nain lam hlat he lam nai he, caan sau he caan tawi he khual ka tlawng bal pah ko i thil timh tikah telh chih ding ka timi pawl hi nan lung a tling ve ko la tiah ka ruah ko.\nNifa tin kan hman ko nain thil timh ah kan senh theng tawn lo tiah ka ruahmi cu hnaek cawihnak (Q-tips) lei hakar coihnak (floss) hi a si. Q-tips hi nu caah cun ttamhmi palh tik ah san a tlai khun fawn caah i phorh phu tuk a si ka ti. An rit bak fawn lo cu mu. Khual tlawnnak ah cawk zong ah man fawi te an si ko nain caan tawi te khual tlawn caan i mah bantuk cawknak dawr kawl ah caan ka pe siang lo, cun tlawm te lawng kan hman i phorh tthan huam lo ah kan hlonh peng fawn a pam ka ti.\nDon´t buy them there, you´re gonna throw them anyway!\nThil hnawmbenhnak (mirang holh in a min ka hngal lo) put tluak a miakmi a um lo. Thil nak aa hruk tukmi na si chinchin ahcun chim awk um lo. Cun, check-in bag naa cawk ko a si ahcun shampoo, kholhnak, lotion i ken chih ding a si ka ti. Hotel i an chiahmi khi kan i ziak lo ngai kho cu mu. Khika va cawk ti ah le a pam fawn. Nu he pa he sam sau caah cun dry shampoo a hmui mi te i ken cu san a tlai tuk ve.\nFlo and mamma studying Rome\nKal nak ding hmun i an tlawnglawng, bus umtu dan, kal kan duhnak hmunhma pawl kong ttha ttha tein kan i zoh cia ahcun caan ttha deuh in aa hmang i a hlawk deuh tuk hen ta. Cun ttamhnak zum a haumi zum cia le tin riam cia phunphai zong hi a biapi ka ti ve. Khual ah kut tin sau tuk i riamnak hmuh lo i cuai tak tepawl khi a nuam bak lo cu mu.\nInnchung denhmi phanat, sam ttemnak i ken zong hi san a tlai tuk. Kholh lai i sam ttemnak kawl chih i hmuh khawh bak lo ti ban tuk le kedan ah hmawm um peng ti phun khi hna hnok ngai khi mu. Cun airport ah cauk i cawk len nak in inn in free tein rak i download cia ah cun phaisa le thilrit a tlo cang cu ti ko?\nDownload free books + hair band +indoor shoes\nCun mobile, camera, ipad battery khat tein pek ta ding, battery charge nak philh lo ding, thil i hruk theng lo ding i ken len lo ding, passport le hmurphit si zong philh lo ding! Ka philhmi um cun van ka chim te uh. I timh pah ka hau.\nPosted on December 14, 2015 March 28, 2016 by myborspPosted in Khualtlawnnak (Travel)Tagged Budget Travellig, packing smart, RomeLeave a comment